tripathysagar/odia_wiki huggingface dataset:
ଶାରୀରିକ ତରଳ ପଦାର୍ଥ  (ଇଂରାଜୀ ଭାଷାରେ ) କ‌ହିଲେ ଜୀବନ୍ତ ମାନବ ଶରୀରରେ ପ୍ରସ୍ତୁତ ତରଳ ପଦାର୍ଥମାନଙ୍କୁ ବୁଝାଏ  । ଏହି ତରଳ ପଦାର୍ଥ ମଧ୍ୟରେ ଶରୀରର ତରଳ ପଦାର୍ଥ ଓ କ୍ଷରଣ/ସ୍ରବଣ   ବା ନିଷ୍କାସନ   ଜନିତ ତରଳ ପଦାର୍ଥ ଅନ୍ତର୍ଭୁକ୍ତ । ଶରୀରରେ ପ୍ରାୟ ୬୦ରୁ ୬୫% ତରଳ ପଦାର୍ଥ ଜୀବକୋଷ ଭିତରେ ଥାଏ ଯାହାକୁ ଦେହ ଜଳ କୁହାଯାଏ ଓ ବଳକା ୩୫ରୁ୪୦% କୋଷ ବାହାରେ ଥାଏ । କୋଷ ବ‌ହିର୍ଭୁତ ତରଳ ପଦାର୍ଥ ମଧ୍ୟରେ ଅନ୍ତରାଳୀୟ ତରଳ ପଦାର୍ଥ  , ଲସିକା   ଓ ରକ୍ତ   ଅନ୍ତର୍ଭୁକ୍ତ । ଶରୀରରେ ପ୍ରାୟ ୬ରୁ ୧୦ ଲିଟର ଲସିକା ଓ ୩.୫ରୁ ୫ ଲିଟର ରକ୍ତ ଥାଏ । ଶାରୀରିକ ତରଳ ପଦାର୍ଥମାନଙ୍କର ତାଲିକା ଉଲ୍ୱଜଳ   ଜଳୀୟ ଦ୍ରବ   ଓ ଭିଟ୍ରିଅସ ଦ୍ରବ   ପିତ୍ତ   ରକ୍ତ ଲସ   ସ୍ତନ ଦୁଗ୍ଧ   ସେରେବ୍ରୋସ୍ପାଇନାଲ ତରଳ ପଦାର୍ଥ  ପ୍ରମସ୍ତିଷ୍କ ପନ୍‌ସୀୟ    କର୍ଣ୍ଣମଳ/କାନଗୁହ  /   କାଇଲ୍/ବାସାଲସୀକା   ପଚନ ମଣ୍ଡ/କାଇମ୍   ଏଣ୍ଡୋଲିମ୍ଫ ଓ ପେରିଲିମ୍ଫ     ନିଃସ୍ୟନ୍ଦ   ମଳ   ମହିଳା ଇଜାକୁଲେଟ   ଜଠର ଏସିଡ/ଅମ୍ଳ   ଜଠର ରସ   ଲସିକା   ଶ୍ଳେଷ୍ମ     ପରିହୃତ   ପର୍ଯ୍ୟୁଦର   ଫୁସଫୁସ ଆବରଣ ତରଳ ପଦାର୍ଥ   ପୂଜ ରିଉମ  (ନିଦ୍ରା ସମୟରେ ଆଖି, ପାଟି ଓ ନାକରୁ ନିର୍ଗତ ତରଳ ପଦାର୍ଥ)   ଲାଳ   ତ୍ୱଗ ବସୀୟ     ସେରସୀୟ   ବୀର୍ଯ୍ୟ   ସ୍ମେଗ୍ମା   କଫ   ସନ୍ଧିରସ   ଝାଳ   ଲୁହ   ମୂତ୍ର   ଯୋନୀସ୍ରାବ   ବାନ୍ତି   ଶ୍ରେଣୀ ଅନୁଯାୟୀ: କୋଷିକାଭ୍ୟନ୍ତର ତରଳ ପଦାର୍ଥ   ବ‌ହିଃକୋଷିକା ତରଳ ପଦାର୍ଥ   ବାହିକାଭ୍ୟନ୍ତର ତରଳ ପଦାର୍ଥ   ଅନ୍ତରାଳୀୟ   ଲସିକା     ଟ୍ରାନ୍ସସେଲ୍ୟୁଲାର   ସ୍ୱାସ୍ଥ୍ୟ ସ୍ୱାସ୍ଥ୍ୟ ଓ ରୋଗ ସମ୍ପର୍କରେ ଶାରୀରିକ ତରଳ ପଦାର୍ଥଗୁଡ଼ିକର ନାମ ଉଲ୍ଲେଖ କରାଯାଏ  । ଆଧୁନିକ ମେଡିକାଲ, ଜନସ୍ୱାସ୍ଥ୍ୟ ଓ ବ୍ୟକ୍ତିଗତ ସ୍ୱାସ୍ଥ୍ୟ ସମ୍ପର୍କୀୟ କଥାରେ ଏହାକୁ ସମ୍ଭାବ୍ୟ ଅପରିଷ୍କାର କୁହାଯାଏ । କାରଣ ଏଥିରେ ସଂକ୍ରମଣ ସୃଷ୍ଟିକାରୀ ପଦାର୍ଥ  (ଭେକ୍ଟର ) ଯେପରିକି ଯୌନ ସଞ୍ଚାରିତ ରୋଗ ବା ରକ୍ତବାହୀ ରୋଗ ଥାଇପାରେ  । ସାର୍ବଜନୀନ ସାବଧାନତା   ଓ ବିପଦମୁକ୍ତ ଯୌନ‌କ୍ରିୟା ଅଭ୍ୟାସଦ୍ୱାରା ଶାରୀରିକ ତରଳ ପଦାର୍ଥ ବିନିମୟ ହୋଇପାରେ ନାହିଁ । ଶାରୀରିକ ତରଳ ପଦାର୍ଥଗୁଡ଼ିକ ମେଡିକାଲ ପରୀକ୍ଷାଗାରରେ ଅନୁଶୀଳନ କରି ଅଣୁଜୀବ, ପ୍ରଦାହ, କର୍କଟ ଇତ୍ୟାଦିକୁ ଚିହ୍ନଟ କରାଯାଏ । ନିଦାନୀୟ ନମୁନା ସଂଜ୍ଞାନୁସାରେ ଅଣ-ସଂକ୍ରମଣକ୍ଷମ ମାନବ ବା ପଶୁ ପଦାର୍ଥମାନଙ୍କୁ ନିଦାନୀୟ ନମୁନା କୁହାଯାଏ ଯେଉଁଥିରେ ଥାଏ ରକ୍ତ, ଲାଳ  , ନିଷ୍କାସିତ ଦ୍ରବ୍ୟ  , ଶାରୀରିକ ତନ୍ତୁ  , ତନ୍ତୁ ତରଳ ପଦାର୍ଥ   ଓ ରକ୍ତ ସଞ୍ଚାରଣ ନିମନ୍ତେ ରକ୍ତ ପଦାର୍ଥ   । ଡାକ୍ତରୀ ପରିପ୍ରେକ୍ଷୀରେ ରୋଗ ନିର୍ଣ୍ଣୟକାରୀ ପରୀକ୍ଷା, ନିସ୍କର୍ଷ ଓ ରୋଗ ଚିହ୍ନଟର ଅନୁଶୀଳନ ନିମନ୍ତେ ନମୁନା ନିଆଯାଏ । ନମୁନା ନମୁନା ପଦ୍ଧତି: ରକ୍ତ ନମୁନା ନିଆଯାଏ ରକ୍ତ ପରୀକ୍ଷା ନିମନ୍ତେ: ଧମନୀୟ ରକ୍ତ ନମୁନା: ଯେପରିକି ରାଡିଆଲ ଧମନୀ   ଛିଦ୍ର କରି ନିଆଯାଏ । ଶିରା ରକ୍ତ ନମୁନା,   ଶିରା ଛିଦ୍ର କରି ନିଆଯାଏ । କଟି ବେଧନ  : ସେରେବ୍ରୋସ୍ପାଇନାଲ ଫ୍ଲୁଇଡ   ନମୁନା ନିମନ୍ତେ । ବକ୍ଷ ବେଧନ  : ପ୍ଲୁରା ତରଳ ପଦାର୍ଥ   ନମୁନା ନିମନ୍ତେ । ଉଲ୍ୱ ବେଧନ  : ଉଲ୍ୱଜଳ ନିମନ୍ତେ   ନମୁନା ନିମନ୍ତେ ।
ଉସାଜିଙ୍ଗୁ  , ବା ଉସା ହାଚିମାଙ୍ଗୁ   ବା ଉସାଶାଳ ହେଉଛି ଜାପାନର ଓଇତା ରାଜ୍ଯର ଉସା-ଶୀ ସହରରେ ଥିବା ଏକ ଶିଣ୍ଟୋଶାଳ । ସମ୍ରାଟ ଓଜିନଙ୍କୁ, ଯାହାଙ୍କୁ ହାଚିମାନ-ଜିନ  (ବା ଯୋଦ୍ଧାମାନଙ୍କର ରକ୍ଷକ) ବୋଲି ଗ୍ରହଣ କରି ପୂଜା କରାଯାଏ, ପ୍ରଥମ କରି ଅଷ୍ଟମ ଶତାବ୍ଦୀରେ ଏହି ଶାଳରେ ସ୍ଥାପିତ କରାଗଲା  । ଉସାଜିଙ୍ଗୁ ବହୁସମୟ ଧରି ରାଜକୀୟ ପୃଷ୍ଠପୋଷକତା ଲାଭ କରିଥିଲା, ଏବଂ ଏହାର ସ୍ଥାନ ଇଶେ ପରେ ଦ୍ୱିତୀୟ ଅଟେ । ଇତିହାସ ଏହି ଶାଳଟି ନାରା ଯୁଗରେ କ୍ଯୁଶୁରେ ସ୍ଥାପିତ ହୋଇଥିଲା । ଅତୀତର ଲେଖା ଅନୁସାରେ ୱାଦୋ କାଳରେ  (୭୦୮-୭୧୪) ସ୍ଥାପନ କରାଯାଇ ଥିଲା  । ୭୭୯ ମସିହାରେ ମିରୋକୁ-ଜି ନାମକ ଏକ ମନ୍ଦିର ଏହା ନିକଟରେ ତିଆରି କରାଯାଇ ଥିଲା, ଯାହକୁ ପ୍ରଥମ ଶାଳ-ମନ୍ଦିର ବୋଲି ଗ୍ରହଣ କରାଯାଏ । ୧୮୬୮ ମସିହା ପର୍ଯ୍ୟନ୍ତ ଏହା  "ଉସା ହାଚିମାଙ୍ଗୁ-ଜି"   , ନାମରେ ଉଭୟ ଶିଣ୍ଟୋଶାଳ ଏବଂ ବୌଦ୍ଧ ମନ୍ଦିର ରୂପେ ଅପରିବର୍ତ୍ତିତ ରହିଲା । ୧୮୬୮ରେ ପ୍ରଚଳିତ କାମି ଓ ବୁଦ୍ଧ ପୃଥକୀକରଣ ଯୋଜନା ବଳରେ ବୌଦ୍ଧ ସଂରଚନାଟି ବାହାର କରିଦିଆଗଲା । ବର୍ତ୍ତମାନ ଏଥିରୁ ଉତ୍ପନ୍ନ ୪୦,୦୦୦ରୁ ଉର୍ଦ୍ଧ୍ବ ଶାଖା ହାଚିମାଙ୍ଗୁଗୁଡ଼ିକର କେନ୍ଦ୍ର ରୂପେ ପରିଚିତ । ସାମ୍ରାଜ୍ଞୀ ଶୋତୋକୁଙ୍କ ରାଜତ୍ବ କାଳର ଇତିହାସ ଲେଖାଗୁଡ଼ିକରେ ପ୍ରଥମ ଥର ପାଇଁ ଉସାର ହାଚିମାଙ୍ଗୁ ବିଷୟରେ ଉଲ୍ଲେଖ ମିଳେ । ଷୋଡଶ ଶତାବ୍ଦୀରେ, ଏହି ପୀଠଟି ସ୍ଥାନୀୟ ଫୁନାଇ ହାନର ଖ୍ରୀଷ୍ଟୀୟ ଦାଇମ୍ଯୋ ଓତୋମୋ ୟୋଶିଶିଗେଙ୍କ ଆକ୍ରମଣର ଶୀକାର ହେଲା । ୟୋଶିଶିଗେଙ୍କ ପତ୍ନୀ ନାତା ଯେଜେବେଲ ଉକ୍ତ ଶାଳର ମୁଖ୍ଯ ପୂଜକ ଥିଲେ ଏବଂ ସେ ନାରା ବଂଶ ସହ ମିଶି ଏହି ଆକ୍ରମଣର ବିରୋଧ କଲେ । ବୁଜେନ ପ୍ରାନ୍ତର ମୁଖ୍ଯ ଶାଳ  ଇଚିନୋମିଆ  ଭାବେ ଉସାଜିଙ୍ଗୁକୁ ମାନ୍ଯତା ମିଳିଥିଲା । ୧୮୭୧ରୁ ୧୯୪୬ ମସିହା ମଧ୍ଯରେ ଉସାଜିଙ୍ଗୁକୁ ଆଧିକାରିକ ଭାବେ କାମ୍ପେଇତାଇଶା   ଭାବେ ଚିହ୍ନିତ କରାଗଲା । ସେହିପରି କ୍ଯୋଟୋ ରାଜ୍ଯର ୟାୱାତା-ଶୀର ଇୱାଶିମିଜୁ ହାଚିମାଙ୍ଗୁ ତଥା ଫୁକୁଓକା ରାଜ୍ଯର ଫୁକୁଓକା-ଶୀର ହାକୋଜାକିଗୁକୁ ମଧ୍ଯ ଉକ୍ତ ସମ୍ମାନ ମିଳିଥିଲା । ହୋଯୋଏ ଉତ୍ସବ ଉସାଜିଙ୍ଗୁର ଉତ୍ପତ୍ତି ଯେହେତୁ ଉଭୟ ବୌଦ୍ଧ ଧର୍ମ ଓ ଶିଣ୍ଟୋବାଦରୁ ହୋଇଥିଲା, ହୋଯୋଏ   ନାମକ ମୌଳିକ ରୂପରେ ଏକ ବୌଦ୍ଧ ପର୍ବ ଏହି ଶାଳର ମୁଖ୍ଯ ପର୍ବ ଅଟେ । ଏହି ପର୍ବରେ ବାନ୍ଧି ରଖାଯାଇ ଥିବା ପକ୍ଷୀ ଓ ମତ୍ସ୍ଯମାନଙ୍କୁ ଛାଡ଼ି ଦିଆଯାଏ । ଏହା ସହିତ ପବିତ୍ର କାଗୁରା ନୃତ୍ଯ କରାଯାଇ ବିଗତ ବର୍ଷରେ ମାଛଧରାଳିଙ୍କଦ୍ୱାରା ଧରାଯାଇ ଥିବା ମାଛମାନଙ୍କର ଆତ୍ମାର ସଦ୍ଗତି କାମନା ଓ ସେମାନଙ୍କଠାରୁ କ୍ଷମା ପ୍ରାର୍ଥନା କରାଯାଏ । ଏହି ଏକୀକରଣ ପ୍ରଥା ଯାହା ବୌଦ୍ଧ ଓ ଶିଣ୍ଟୋବାଦକୁ ଏକତ୍ର କରିଥାଏ, ଯାହା ଏବେ ପୁରା ଦେଶରେ ପ୍ରସାରିତ, ପ୍ରଥମେ ଉସାଜିଙ୍ଗୁରେ ହୋଇଥିଲା । ସ୍ଥାପତ୍ଯକଳା ମୁଖ୍ଯ କକ୍ଷ ଏବଂ କୁଜାକୁ ମୋଙ୍କେଇ ଦ୍ୱୟକୁ ଜାପାନର ରାଷ୍ଟୀୟ ନିଧି ଭାବରେ ଆଖ୍ଯାୟିତ କରାଯାଇଛି । ଊନବିଂଶ ଶତାବ୍ଦୀର ମଧ୍ଯ ଭାଗରେ ବର୍ତ୍ତମାନର ଶାଳ ପରିସରର ନିର୍ମାଣ କରାଯାଇଥିଲା । ଏହା ହାଚିମାନ-ଜୁକୁରୀ ନାମକ ଶୈଳୀରେ ତିଆରି । ଶାଳର ଭିତର ଗଠନରେ ଗୋଟିଏ ହିଁ ଅଟ୍ଟାଳିକା ରହିଛି, କିନ୍ତୁ ଏହାର ବିଶେଷ ନିର୍ମାଣ ଶୈଳୀ ଯୋଗୁଁ ଏଥିରେ ଦୁଇଟି କୋଠା ଥିବା ପରି ଲାଗେ । ସମ୍ମୁଖରେ ଥିବା ଗଠନକୁ  "ଗେଇଁ"  କୁହାଯାଏ ଯେଉଁଠାରେ ଦିନବେଳେ କାମିଙ୍କୁ ରଖାଯାଇଥାଏ ଏବଂ ପଛରେ ଥିବା କୋଠଟି କାମିଙ୍କ ଶୟନ କକ୍ଷ ରୂପେ ବ୍ଯବହାର କରାଯାଏ, ଯାହାକୁ  "ନାଇଇଁ"  କୁହାଯାଏ ।
ପ୍ରତିଶୋଧ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସାଇ ସ୍ୱରାଜ ମଙ୍ଗରାଜ । ସଙ୍ଗୀତକାର ଗୁଡଲୀ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଏଲିନା ସାମନ୍ତରାୟ । ସମରେଶ ରାଉତରାୟ, କୁନା ତ୍ରିପାଠୀ, ନିକି, ପ୍ରୀତିରାଜ ଶତପଥୀ, ପିୟୁଷ ତ୍ରିପାଠୀ, ଜୀବନ ପଣ୍ଡା, ପୁଷ୍ପା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଏଲିନା ସାମନ୍ତରାୟ ସମରେଶ ରାଉତରାୟ କୁନା ତ୍ରିପାଠୀ ନିକି ପ୍ରୀତିରାଜ ଶତପଥୀ ପିୟୁଷ ତ୍ରିପାଠୀ ଜୀବନ ପଣ୍ଡା ପୁଷ୍ପା ପଣ୍ଡା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌରବ ଆନନ୍ଦ, ସତ୍ୟଜିତ ପ୍ରଧାନ, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୩ ମସିହାର ସେପ୍ଟେମ୍ବର ୨୫ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ପୂର୍ବରୁ ଏହା ୨୨ ସେପ୍ଟେମ୍ବରରେ ମୁକ୍ତିଲାଭ କରିବାର ଥିଲା, ମାତ୍ର ପରେ ଘୁଞ୍ଚାଯାଇଥିଲା । ୧ ଅକ୍ଟୋବର ୨୦୨୩ରେ ଏହା ଜୀ ସାର୍ଥକରେ ପ୍ରଦର୍ଶିତ ହୋଇଥିଲା ।
ତୃଟି: { } ; . , ' . କେରଳ  ମାଲାୟଲମ:    ,     ଭାରତର ଦକ୍ଷିଣ ପ୍ରାନ୍ତରେ ଅବସ୍ଥିତ । ଏହାର ରାଜଧାନୀ ତିରୁବନନ୍ତପୁରମ୍  ଥିରୁଅନନ୍ତପୁରମ  । ମଲାୟଲମ୍      ,     ଏହି ରାଜ୍ୟର ମୁଖ୍ୟ ଭାଷା । ଏହା ୧୯୫୬ ମସିହା ନଭେମ୍ବର ୧ ତାରିଖ ଦିନ ରାଜ୍ୟର ମନ୍ୟତା ପ୍ରାପ୍ତ କଲା । ଏଠାରେ ହିନ୍ଦୁ ଓ ମୁସଲମାନମାନଙ୍କ ବ୍ୟତୀତ ଖ୍ରୀଷ୍ଟିଆନମାନେ ମଧ୍ୟ ବହୁଳ ସଙ୍ଖ୍ୟାରେ ବସବାସ କରନ୍ତି । ଭାରତର ଦକ୍ଷଣ - ପଶ୍ଚିମ ସୀମାରେ ଆରବ ସାଗର ଓ ସହାଦ୍ରି ପର୍ବତ ଶୃଙ୍ଖଳାମାନଙ୍କ ମଧ୍ୟରେ ଏକ ଚିତାକର୍ଶକ ଭୂଭାଗ ଅବସ୍ଥିତ ଯାହାକୁ କେରଳ କୁହାଯାଏ ।
ଡାଏପର ଚର୍ମ‌ପ୍ରଦାହ  (ଇଂରାଜୀ ଭାଷାରେ , ଅନ୍ୟ ନାମ ), ଶିଶୁର ଡାଏପର ପିନ୍ଧା ସ୍ଥାନରେ ହେଉଥିବା ଲାଲ ଦାଗ ବା ରାସକୁ କୁହାଯାଏ  । ସାଧାରଣତଃ ଚର୍ମ ଭାଙ୍ଗରେ ଏହି ରାସ ବା ଲାଲ ଦାଗ ଓ କାତି ଛାଡ଼ିବା ଦେଖାଯାଏ ନାହିଁ ଓ ତାହା ବ୍ୟତୀତ ଡାଏପର ଲାଗିଥିବା ଅନ୍ୟାନ୍ୟ ସ୍ଥାନମାନଙ୍କରେ ହୁଏ । ଜୀବାଣୁ କିମ୍ବା କବକ ସଂକ୍ରମଣ ଯୋଗୁ ରୋଗ ଜଟିଳ ହେଲେ ଛୋଟ ଛୋଟ ଫୋଟକା ହୁଏ, ଚର୍ମ ଭାଙ୍ଗ ପ୍ରଭାବିତ ହୁଏ ଓ ଡାଏପର ନ ଲାଗିବା ସ୍ଥାନ ମଧ୍ୟ ପ୍ରଭାବିତ ହୁଏ । ଡାଏପର ଚର୍ମ‌ପ୍ରଦାହ ସାଧାରଣତଃ ଉତ୍ତେଜକ ସ୍ପର୍ଶ ଚର୍ମ‌ପ୍ରଦାହର ଏକ ଭିନ୍ନ ରୂପ ଅଟେ । ଆଲର୍ଜି , ସଂକ୍ରମଣ, ସେବୋରିକ୍ ଡର୍ମାଟାଇଟିସ୍ କିମ୍ବା ସୋରିଆସିସ ଯୋଗୁ ଏହି ରୋଗ ହୋଇପାରେ । ପାଟିରେ ଆଣ୍ଟିବାୟୋଟିକ ଦେଲେ, ଗ୍ୟାଷ୍ଟ୍ରୋଏଣ୍ଟେରାଇଟିସ୍ ଏବଂ ପୁଷ୍ଟିହୀନତା ଥିଲେ ଏହି ରୋଗ ଅଧିକ ଖରାପ ଦିଗକୁ ଗତି କରେ । ସାଧାରଣତଃ ପୂର୍ବରୁ ଆଲର୍ଜି ଥିବା ବ୍ୟକ୍ତିଙ୍କଠାରେ ସଂକ୍ରମଣ ଅଧିକ ଦେଖାଯାଏ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । ପ୍ରତିଷେଧ ନିମନ୍ତେ ଅତ୍ୟଧିକ ଅବଶୋଷଣ‌‌କାରୀ ଡାଏପର ବ୍ୟବହାର କରାଯାଏ ଯାହାଦ୍ୱାରା ଆଲର୍ଜି ହେବାର କମ୍ ସମ୍ଭାବନା ଥାଏ  ଚିକିତ୍ସାରେ ଡାଏପରଗୁଡିକ ମଇଳା ହେବା ମାତ୍ରେ ପରିବର୍ତ୍ତନ, ଡାଏପର ପରିବର୍ତ୍ତନ ସମୟରେ ଉଷୁମ ପାଣିରେ ସଫା କରିବା ଏବଂ ପ୍ରଭାବିତ ଅଞ୍ଚଳରେ ନରମକାରୀ ମଲମ ପ୍ରୟୋଗ କରାଯାଏ । ସଂକ୍ରମଣ ଥିଲେ ଆଣ୍ଟିଫଙ୍ଗାଲ୍ ଯେପରିକି ନିଷ୍ଟାଟିନ୍ କିମ୍ବା ଆଣ୍ଟିବାୟୋଟିକ୍ ମଲମ ଯେପରିକି ବାସିଟ୍ରାସିନ/ ପଲିମିକ୍ୱିନ ବି ବ୍ୟବହାର କରାଯାଇପାରେ। ଏକ ଦୁର୍ବଳ ସ୍ଟିରଏଡ କ୍ରିମ୍ ମଧ୍ୟ ସହାୟକ ହୋଇପାରେ  ଡାଏପର ବ୍ୟବ‌ହାରକାରୀ ପିଲାଙ୍କର ଡାଏପର ଚର୍ମ‌ପ୍ରଦାହ ଏକ ସାଧାରଣ ରାସ ଯାହା ଅଧାରୁ ଅଧିକ ପିଲାଙ୍କୁ ପ୍ରଭାବିତ ହୋଇଥାଏ  ଏହା ସାଧାରଣତ ୯ରୁ ୧୨ ମାସର ପିଲାମାନଙ୍କଠାରେ ଦେଖାଯାଏ ଏବଂ ଏକ ବର୍ଷରୁ କମ୍ ବୟସର ଚର୍ମ ସମ୍ବନ୍ଧୀୟ ସ୍ୱାସ୍ଥ୍ୟସେବା ପରିଦର୍ଶନର ଏକ ଚତୁର୍ଥାଂଶ କାରଣ ଅଟେ  ଡାଏପର ପିନ୍ଧାଯାଉ ନଥିବା ସଂସ୍କୃତିରେ ଏହି ରୋଗ କମ୍ ଦେଖାଯାଏ  ଡାଏପର ରାସର ପ୍ରଥମ ସ୍ପଷ୍ଟ ବର୍ଣ୍ଣନା ୧୯୦୫ ମସିହାରୁ ଆରମ୍ଭ ହୋଇଥିଲା, ଯଦିଓ ପୂର୍ବ ବର୍ଣ୍ଣନା ଅତି କମରେ ୧୮୮୭ରୁ ଥିଲା
ଲଭ୍ ଟୁଇଷ୍ଟ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନନ୍ତ କୁମାର ସାମଲ । ସଚିଦାନନ୍ଦ ସାମଲ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ସୁଶିଲ ଦଳାଇ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବ୍ ଓ ମନସ୍ମିତା । ମିହିର ଦାସ, ପ୍ରଜ୍ଞା ଖଟୁଆ, ପୁଷ୍ପା ପଣ୍ଡା, କାଳିଚରଣ ଆଚାର୍ଯ୍ୟ, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦେବ୍ ମନସ୍ମିତା ମିହିର ଦାସ ପ୍ରଜ୍ଞା ଖଟୁଆ ପୁଷ୍ପା ପଣ୍ଡା କାଳିଚରଣ ଆଚାର୍ଯ୍ୟ ପିଣ୍ଟୁ ନନ୍ଦ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁଶିଲ ଦଳାଇ । ଗୀତିକାର ବାପୁ ଗୋସ୍ୱାମୀ ଏବଂ ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ବିଷ୍ଣୁମୋହନ କବି, ଅସୀମା ପଣ୍ଡା, ସଞ୍ଜୁ, ତାରିକ୍ ଅଜିଜ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଜଗତେଶ୍ୱର ମିର୍ଦ୍ଧା  (୧ ଜାନୁଆରୀ ୧୯୪୬ - ୧୨ ଜୁନ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଜଗତେଶ୍ୱର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର କାର୍ଯ୍ୟ କରିଥିଲେ । ୧୯୭୧, ୧୯୭୪, ୧୯୭୭, ୧୯୮୦, ୧୯୮୫ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ କୁଚିଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୭ମ, ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଜଗତେଶ୍ୱର ୧୯୪୬ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବନ୍ଧୁ ମିର୍ଦ୍ଧା ଓ ପତ୍ନୀଙ୍କ ନାମ ସୁବାସିନୀ ମିର୍ଦ୍ଧା । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ଜଗତେଶ୍ୱର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ। ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଜଗତେଶ୍ୱର ମିର୍ଦ୍ଧା ୨୦୦୬ ମସିହାର ଜୁନ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା ।
ନୃସିଂହ ଚତୁର୍ଦ୍ଦଶୀ ବୈଶାଖ ଶୁକ୍ଳ ଚତୁର୍ଦ୍ଦଶୀ ଦିନ ହିନ୍ଦୁ ଧର୍ମାବଲମ୍ବୀଙ୍କଦ୍ୱାରା ପାଳନ କରାଯାଏ । ଲୋକ ବିଶ୍ୱାସ ଅନୁସାରେ ବିଷ୍ଣୁଙ୍କର ଦଶାବତାର ମଧ୍ୟରେ ନୃସିଂହ ଚତୁର୍ଥ ଅବତାର ଅଟନ୍ତି । ନର  (ମଣିଷ) ଓ ସିଂହର ମିଶ୍ରଣକୁ ନୃସିଂହ କୁହାଯାଏ  । ସିଂହର ମସ୍ତକ ଓ ମନୁଷ୍ୟ ଶରୀର ଧାରଣ କରି ନୃସିଂହ ବୈଶାଖ ମାସ ଶୁକ୍ଳ ଚତୁର୍ଦ୍ଦଶୀରେ ଆବିର୍ଭାବ ହୋଇଥିଲେ । ଭକ୍ତ ପ୍ରହ୍ଲାଦଙ୍କୁ ନିର୍ଯାତନା ମୁକ୍ତ କରିବା ପାଇଁ ନୃସିଂହ ରୂପରେ ସ୍ତମ୍ଭରୁ ବାହାରି ରାଜା ହିରଣ୍ୟକଶିପୁଙ୍କୁ ବିଦାରଣ କରିଥିବାର ବର୍ଣ୍ଣନା ରହିଛି । ପାଳନ ବିଧି ଏକାଦଶୀ ବ୍ରତ ଉପବାସ ବିଧି ଭଳି ନୃସିଂହ ଜୟନ୍ତୀ ପାଳନ କରାଯାଏ । ନୃସିଂହ ଜୟନ୍ତୀର ଦିନକ ପୂର୍ବରୁ ବ୍ରତଧାରୀମାନେ ଦିନରେ ମାତ୍ର ଥରେ ଖାଦ୍ୟ ଗ୍ରହଣ କରନ୍ତି । ସମସ୍ତ ପ୍ରକାର ଶସ୍ୟ ସେବନକୁ ଏହି ବ୍ରତରେ ବାରଣ କରାଯାଇଛି । ନୃସିଂହ ଜୟନ୍ତୀରେ ଭକ୍ତମାନେ ମଧ୍ୟାହ୍ନରେ ସଂକଳ୍ପ କରନ୍ତି ଏବଂ ସୂର୍ଯ୍ୟାସ୍ତ ପୂର୍ବରୁ ବିଧିବିଧାନ ଅନୁସାରେ ଶ୍ରୀନୃସିଂହଙ୍କଠାରେ ପୂଜାର୍ଚ୍ଚନା କରନ୍ତି । ବିଶ୍ୱାସ ରହିଛି, ପ୍ରଭୁ ଶ୍ରୀନୃସିଂହ ସୂର୍ଯ୍ୟାସ୍ତ ସମୟରେ ଦର୍ଶନ ଦେଇଥିଲେ । ରାତିରେ ଉଜାଗର ରହି ସକାଳ ପର୍ଯ୍ୟନ୍ତ ପୂଜା କରିବାର ବିଧି ରହିଛି। ଜୟନ୍ତୀ ପରଦିନ ଅର୍ଥାତ ଚତୁର୍ଦ୍ଦଶୀ ତିଥି ସମାପ୍ତ ହେବା ପରେ  (ବିସର୍ଜନ ପୂଜା ପରେ) ଉପବାସ ଭଙ୍ଗ କରିବା ସହିତ ବ୍ରାହ୍ମଣଙ୍କୁ ଦାନ ଦିଆଯାଏ  । ପୌରାଣିକ କିମ୍ବଦନ୍ତୀ ନୃସିଂହ ପୁରାଣରେ ନୃସିଂହ ବ୍ରତ ଓ ପୂଜାର ଫଳକଥା ବର୍ଣ୍ଣନା କରାଯାଇଛି । ଏଥିରେ ପ୍ରହ୍ଲାଦର ଭକ୍ତି ବିଷୟରେ ନୃସିଂହ କହିଛନ୍ତି   ପୂର୍ବଜନ୍ମରେ ଜ୍ଞାନୀ ବ୍ରାହ୍ମଣ ଅବନ୍ତୀ ନଗରରେ ବାସକରୁଥିବା ବସୁ ଶର୍ମାଙ୍କର ପୁତ୍ର ଥିଲେ ପ୍ରହ୍ଲାଦ । ବିଦ୍ୟାଧ୍ୟୟନ ଛାଡି ସେ ସୁରାପାନ ଓ ଗଣିକାଳୟ ଗମନ ଆଦି କୁକର୍ମରେ ଲିପ୍ତ ରହିଥିଲେ । ଏକଦା ଗଣିକା ସହ କଳହ କରି ସେ ସେହିଦିନ ଉପବାସ ଓ ରାତି ଉଜାଗର ରହିଲେ । ଉକ୍ତ ଗଣିକା ମଧ୍ୟ ତାଙ୍କ ସହ ଉଜାଗର ରହିଲା । ଭାଗ୍ୟକୁ ସେଦିନ ଥିଲା ବୈଶାଖ ଶୁକ୍ଳ ଚତୁର୍ଦ୍ଦଶୀ । ଅଜ୍ଞାତରେ ହେଲେ ବି ସେଦୁହେଁ ଉପବାସ ରହି ସେଦିନ ବ୍ରତ ପାଳନ କରିଥିବାରୁ ସମସ୍ତ ପାପରୁ ମୁକ୍ତହେଲେ । ପୁଣ୍ୟ ଅର୍ଜନ କରିଥିବାରୁ ଉକ୍ତ ଗଣିକା ବ୍ରତ ଫଳରୁ ଅପ୍‌ସରା ହୋଇ ସ୍ୱର୍ଗକୁ ଫେରିଗଲା ଏବଂ ଭକ୍ତ ପ୍ରହ୍ଲାଦ ରାଜା ହିରଣ୍ୟକଶିପୁଙ୍କ ପୁତ୍ର ରୂପେ ଜନ୍ମ ହୋଇ ବିଷ୍ଣୁଙ୍କର ପରମ ଭକ୍ତ ହେଲେ । ନୃସିଂହ ବ୍ରତ କଲେ ଦୀର୍ଘାୟୁ, ଧନ, ଐଶ୍ୱର୍ଯ୍ୟ ଏବଂ ମହିଳାମାନଙ୍କୁ ସ୍ୱାମୀ-ସନ୍ତାନ ସୁଖ ପ୍ରାପ୍ତି ହୁଏ ବୋଲି ପୁରାଣରେ ଉଲ୍ଲେଖ ରହିଛି । ଉକ୍ତଦିବସରେ ପୁରୀ ଜଗନ୍ନାଥ ମନ୍ଦିରରେ ନୃସିଂହ ଜନ୍ମୋତ୍ସୋବ ପାଳନ କରାଯାଏ ।
ବୁରହି ଗଣ୍ଡକ ନଦୀ   :             ଭାରତୀୟ ନଦୀ ଗଙ୍ଗାର ଏକ ଉପନଦୀ । ଏହା ଏହାର ଉପର ଅଞ୍ଚଳରେ ଶିକ୍ରହାନା ନାମରେ ପରିଚିତ । ଗଣ୍ଡକ ନଦୀ ସହ ସମାନ୍ତରାଳ ଭାବରେ ଏହା ପ୍ରବାହିତ ହୋଇଥାଏ । ଗତିପଥ ଏହା ବିହାରର ଚମ୍ପାରଣ ଜିଲ୍ଲାର ବିସମ୍ଭର ପୁରର ଚୌତରବା ଚଉର ନାମକ ସ୍ଥାନରୁ ଉପନ୍ନ ହେଇଥାଏ ଏହା ପୂର୍ବ ଚମ୍ପାରନ ଜିଲ୍ଲା ଦେଇ ପ୍ରଥମତଃ ପ୍ରବାହିତ ହେଇ ଦକ୍ଷିଣାବରତି ହେଇ ଧୁବାରା ଓ ଟୂର ନାମକ ଦୁଇଟି ନଦୀ ସହ ମିଳିତ ହୁଏ ହୁଏ । ଏହା ପରେ ଏହା ମୁଜାଫରପୁର ଜିଲ୍ଲାରେ 32 କିଲୋମିଟର ପ୍ରବାହିତ ହୁଏ । ବକ୍ର ପଥ ଦେଇ ଏହି ନଦୀ ସମସ୍ତିପୁର ଓ ବେଗୁସରାଇ ଜିଲ୍ଲା ଦେଇ ଖଗାରିଆ ଜିଲ୍ଲାକୁ ଯାଇ ଖଗାରିଆ ସହରରେ ଗଙ୍ଗା ନଦୀ ସହ ମିଳିତ ହୁଏ । ଖଗାରିଆଠାରେ ତଟବନ୍ଧ ନିର୍ମିତ ହୋଇଛି । ନଦୀର ସମୁଦାୟ ଦୈର୍ଘ୍ୟ 320 କିଲୋମିଟର ଓ ଜଳଗରଣ ଅଞ୍ଚଳ 10,150 ବର୍ଗ କିଲୋମିଟର ।
ସିଗୁଆଟେରା ମାଛ ବିଷକ୍ରିୟା  , ଯାହା କେବଳ ସିଗୁଆଟେରା ନାମରେ ମଧ୍ୟ ଜଣାଶୁଣା, ଏକ ଖାଦ୍ୟବାହିତ ରୋଗ ଯାହା ରିଗ ମାଛ ଖାଇବାଦ୍ୱାରା ହୁଏ ଯାହାର ମାଂସ କେତେକ ବିଷାକ୍ତ ପଦାର୍ଥଦ୍ୱାରା ଦୂଷିତ ହୋଇଥାଏ । ଏହାର ଲକ୍ଷଣ ମଧ୍ୟରେ ତରଳ ଝାଡ଼ା, ବାନ୍ତି, ନିଦ୍ରାହୀନତା, କାଲୁଆ, ଗଲୁ, ଗରମ ଏବଂ ଥଣ୍ଡା ପ୍ରତି ସମ୍ବେଦନଶୀଳତା, ମୁଣ୍ଡବୁଲା ଏବଂ ଦୁର୍ବଳତା ଅନ୍ତର୍ଭୁକ୍ତ ହୋଇପାରେ । ବିଷର ପରିମାଣ ଅନୁସାରେ ଏହାର ଲକ୍ଷଣ ଅଧ ଘଣ୍ଟାରୁ ଦୁଇ ଦିନ ପର୍ଯ୍ୟନ୍ତ ଭିନ୍ନ ଭିନ୍ନ ହୋଇଥାଏ । ଚାରି ଦିନ ପର୍ଯ୍ୟନ୍ତ ତରଳ ଝାଡ଼ା ହୋଇପାରେ । କେତେକ ଲକ୍ଷଣ ସାଧାରଣତଃ କିଛି ସପ୍ତାହରୁ କିଛି ମାସ ପର୍ଯ୍ୟନ୍ତ ରହିଥାଏ । ସ୍ୱଳ୍ପ ହୃଦ୍‌ଗତି ହାର ଏବଂ ନିମ୍ନ ରକ୍ତଚାପ ମଧ୍ୟ ହୋଇପାରେ  ଜଡିତ ନିର୍ଦ୍ଦିଷ୍ଟ ବିଷାକ୍ତ ପଦାର୍ଥଗୁଡ଼ିକ ମଧ୍ୟରେ ସିଗୁଆଟକ୍ସିନ ଓ ମାଇଟୋଟକ୍ସିନ ଥାଏ । ସେଗୁଡିକ ମୂଳତଃ ଗାମ୍ବିଏରଡିସକସ ନାମକ ଏକ ଛୋଟ ସାମୁଦ୍ରିକ ଜୀବଦ୍ୱାରରା ପ୍ରସ୍ତୁତ ହୋଇଥାଏ ଯାହା ଟ୍ରପିକାଲ୍ ଏବଂ ସବଟ୍ରୋପିକାଲ୍ ଜଳରେ ଥିବା କୋରାଲ ରିଫ ଉପରେ ବୃଦ୍ଧି ପାଏ । ଏଗୁଡିକ ବୃକ୍ଷ ଖାଉଥିବା ମାଛଦ୍ୱାରା ଖିଆଯାଏ ଯାହା ପରବର୍ତ୍ତୀ ସମୟରେ ବୃହତ ମାଂସାସୀ ମାଛଦ୍ୱାରା ଖିଆଯାଏ । ଏହି ଖାଦ୍ୟ ଶୃଙ୍ଖଳାରେ ଗତି କଲାବେଳେ ବିଷାକ୍ତ ପଦାର୍ଥ ଅଧିକ ବ‌ହଳିଆ ହୋଇଯାଏ  ଏହିପରି ମାଛ ମଧ୍ୟରେ ବାର୍ରାକୁଡ଼ା, ଗ୍ରୁପର, ମୋରେ ଇଲ, ଆମ୍ଭରଜାକ, ସାମୁଦ୍ରିକ ବାସ୍ସ ଓ ସ୍ଟରଜନ ଅନ୍ତର୍ଭୁକ୍ତ  ନିକଟ ଅତୀତରେ ମାଛ ଖାଇବା ସହିତ ରୋଗୀର ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ଯଦି ସମାନ ମାଛ ଖାଉଥିବା ଲୋକଙ୍କ ମଧ୍ୟରୁ ଅନେକଙ୍କର ଲକ୍ଷଣ ଦେଖାଯାଏ ତେବେ ରୋଗ ନିର୍ଣ୍ଣୟ ହେବାର ସମ୍ଭାବନା ଅଧିକ ଥାଏ । ଯଦି ସେମାନେ ପୂର୍ବରୁ ଖାଇଥିବା କିଛି ମାଛ ଉପଲବ୍ଧ ଥିଲେ ରୋଗ ନିଶ୍ଚିତ କରିବା ପାଇଁ ମଧ୍ୟ ପରୀକ୍ଷା କରାଯାଇପାରେ । ପ୍ରତିଷେଧକ ପ୍ରୟାସରେ ରିଫ ମାଛ ନ ଖାଇବା, ବାରକୁଡା ପରି ବିପଦପୂର୍ଣ୍ଣ ମାଛ ନ ଖାଇବା ଏବଂ ମାଛ ଯକୃତ, ରୋ କିମ୍ବା ମାଛର ମୁଣ୍ଡ ନ ଖାଇବାକୁ ପରାମର୍ଶ ଦିଆଯାଏ । ସିଗୁଆଟକ୍ସିନର କୌଣସି ସ୍ୱାଦ କିମ୍ବା ଗନ୍ଧ ନଥାଏ ଯାହା ପାରମ୍ପରିକ ରନ୍ଧା ପଦ୍ଧତିରେ ନଷ୍ଟ ହୋଇପାରିବ ନାହିଁ  ସିଗୁଏଟର ମାଛ ବିଷାକ୍ତ ହେବା ପରେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ । ମାନିଟଲ ବିବେଚନା କରାଯାଇପାରେ, କିନ୍ତୁ ଏହାର ବ୍ୟବହାରକୁ ସମର୍ଥନ କରୁଥିବା ପ୍ରମାଣ ଅତ୍ୟନ୍ତ ଶକ୍ତିଶାଳୀ ନୁହେଁ । କେତେକ ଲକ୍ଷଣର ଚିକିତ୍ସା ପାଇଁ ଗାବାପେଣ୍ଟିନ୍ କିମ୍ବା ଆମିଟ୍ରିପ୍ଟିଲିନ ବ୍ୟବ‌ହାର କରାଯାଇପାରେ । ରୋଗ ନିୟନ୍ତ୍ରଣ କେନ୍ଦ୍ର ରୋଗ ନିୟନ୍ତ୍ରଣ କେନ୍ଦ୍ର ଆକଳନ ଅନୁସାରେ ବିଶ୍ୱରେ ପ୍ରତିବର୍ଷ ଏହିପରି ପ୍ରାୟ ୫୦,୦୦୦ ମାମଲା ଘଟେ । ଅନ୍ୟାନ୍ୟ ଆକଳନ ଅନୁଯାୟୀ ବର୍ଷକୁ ୫୦୦,୦୦୦ ମାମଲା ରହିଛି। ସାମୁଦ୍ରିକ ମାଛ ବିଷକ୍ରିୟ ମଧ୍ୟରେ ଏହା ସର୍ବାଧିକ ହୁଏ । ଏହା ସାଧାରଣତଃ ପ୍ରଶାନ୍ତ ମହାସାଗର, ଭାରତ ମହାସାଗର ଏବଂ କାରିବିଆନ ସାଗରରେ ୩୫  ଏନରୁ ୩୫  ଏସ ଅକ୍ଷାଂଶ ମଧ୍ୟରେ ଦେଖାଯାଏ । କୋରାଲ ରିଫ ଅବନତି ଏବଂ ସାମୁଦ୍ରିକ ଖାଦ୍ୟରେ ବାଣିଜ୍ୟ ବୃଦ୍ଧି ହେତୁ ଏହି ଅବସ୍ଥା ହେବାର ଆଶଙ୍କା ବଢ଼ୁଥିବା ଜଣାପଡିଛି । ବିଷାକ୍ତ ରୋଗରେ ମୃତ୍ୟୁ ହେବାର ଆଶଙ୍କା ୧,୦୦୦ ଜଣରେ ଏକ ଜଣରୁ କମ୍ ଅଟେ । ସ୍ଥିତିର ବର୍ଣ୍ଣନା ଅତି କମରେ ୧୫୧୧ ମସିହାରୁ ଆରମ୍ଭ ହୋଇଥିଲା । ବର୍ତ୍ତମାନର ନାମ ୧୭୮୭ ମସିହାରେ ବ୍ୟବହୃତ ହୋଇଥିଲା।
ଓଡ଼ିଶା ଯାତ୍ରା ପ୍ରତିଭା ସମ୍ମାନ ଓଡ଼ିଶାର ଯାତ୍ରା ପ୍ରତିଭାମାନଙ୍କୁ ସମ୍ମାନ ନିମନ୍ତେ ଗଠିତ ଏକ ଦିଆଯାଉଥିବା ଏକ ପୁରସ୍କାର । ଏହା ବାଲେଶ୍ୱର ଜିଲ୍ଲାର ବାହାନଗା ପଞ୍ଚାୟତ ସମିତିରେ ଥିବା ଓଡ଼ଶାଳ ଗାଁରେ ଥିବା ପଞ୍ଚସଖା ଯାତ୍ରା ଏକାଡେମି ତରଫରୁ ଦିଆଯାଇଥାଏ । ଏହି ଅନୁଷ୍ଠାନ ଏହି ଅନୁଷ୍ଠାନ ତରଫରୁ ଯାତ୍ରା ନିମନ୍ତେ ଓଡ଼ିଶା ଯାତ୍ରା ପ୍ରତିଭା ସମ୍ମାନ ପୁରସ୍କାର ଦିଆଯାଇଥାଏ । ଏଥିରେ ଯାତ୍ରା ଜଗତର ୧୪ ଜଣ ପ୍ରତିଭାଙ୍କୁ ଅନୁଷ୍ଠାନ ତରଫରୁ ବିଭିନ୍ନ ପୁରସ୍କାର ପ୍ରଦାନ କରାଯାଇଥାଏ । ୨୦୧୫ ଫେବୃଆରୀ ୧୬ ତାରିଖରେ ଓଡ଼ଶାଳସ୍ଥିତ ବାବା ବତ୍ସେଶ୍ୱର ମୁକ୍ତ ରଙ୍ଗମଞ୍ଚରେ  "ଓଡ଼ିଶା ଯାତ୍ରା ପ୍ରତିଭା ସମ୍ମାନ"  ପ୍ରଦାନ କରାଯିବ ।
ମିଥାଇଲସ୍କୋପୋଲାମାଇନ  (ଇଂରାଜୀ ଭାଷାରେ ), ଯାହା ମେଥସ୍କୋପୋଲାମାଇନ ଭାବରେ ମଧ୍ୟ ଜଣାଶୁଣା, ହେଉଛି ଏକ ଔଷଧ ଯାହା ଅମ୍ଳରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ପ୍ରୋଟନ୍ ପମ୍ପ ଇନହିବିଟର ଏବଂ ଏଚ୨ ବ୍ଲକର୍ ଦ୍ୱାରା ଏହାର ବ୍ୟବହାର ସ୍ଥାନାନ୍ତର ହୋଇଛି ଯାହା ଏହା ଅପେକ୍ଷା ଅଧିକ ପ୍ରଭାବଶାଳୀ ଅଟେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ସ୍ୱେଦ କମିଯିବା, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ଇଣ୍ଟ୍ରାଓକୋକୁଲାର ଚାପ ବୃଦ୍ଧି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ନିଦ୍ରାଳୁ ଭାବ ଏବଂ ଅଂଶୁଘାତହୋଇପାରେ । ଏହା ଏକ ଆଣ୍ଟିମସ୍କାରିନିକ ଯାହା ଆସେଟିଲକୋଲିନ ଅବରୋଧ କରି କାର୍ଯ୍ୟକ୍ଷମ ହୋଇଥାଏ । ୧୯୦୨ ମସିହାରେ ମିଥାଇଲସ୍କୋପୋଲାମାଇନ୍ ପେଟେଣ୍ଟ ହୋଇଥିଲା ଏବଂ ୧୯୪୭ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨.୫ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୨ଡଲାର ଥିଲା ।
କାର୍ବିନୋକ୍ସାମାଇନ, ବେପାର ନାମ ଆର୍ବିନୋକ୍ସା , ଏକ ଔଷଧ ଯାହା ହେ ଜ୍ୱର  (ଘାସ ଜ୍ୱର), ଆଲର୍ଜିକ କଞ୍ଜକ୍ଟିଭାଇଟିସ ଏବଂ ହାଇଭ୍‌ସ ସହିତ ଆଲର୍ଜି ପ୍ରସୂତ ରୋଗମାନଙ୍କର ଚିକିତ୍ସା କରିବା ପାଇଁ ବ୍ୟବହାର କରାଯାଏ  । ଏହା ପାଟିରେ ଦିଆଯାଏ । ସାଧାରଣତଃ ଶର୍ଦ୍ଦି କିମ୍ବା 2 ବର୍ଷରୁ କମ୍ ପିଲାମାନଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁଭାବ, ମୁଣ୍ଡ ବୁଲାଇବା, ଖରାପ ସମନ୍ୱୟ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି ଏବଂ ୟୁରିନାରି ରିଟେନସନ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ଆଣ୍ଟିହାଇଷ୍ଟାମାଇନ୍ । ୧୯୪୭ ମସିହାରେ କାର୍ବିନୋକ୍ସାମାଇନ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୩ରେ ଚିକିତ୍ସା ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୪ ମିଗ୍ରାର ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୦ ଡଲାର୍ ଥିଲା ।
ଜଗନ୍ନାଥଙ୍କ ଧର୍ମ ସଂସ୍କୃତିରେ ପାଳନ ହେଉଥିବା ଏକ ପ୍ରକାର ଯାତ୍ରା । ପାଳନ ବିଧି କର୍କଟ ସଂକ୍ରାନ୍ତି ପୂର୍ବବର୍ତ୍ତୀ କୋଡ଼ିଏ ପୁଣ୍ୟକାଳ ଅଟେ । ଏହି ପୁଣ୍ୟକାଳରେ ପ୍ରଭୁଙ୍କୁ ପଞ୍ଚାମୃତରେ ସ୍ନାନ କରାଇ କର୍ପୁର ଚନ୍ଦନ ଲେପନ କରି ମନୋହର ବସ୍ତ୍ର ବିବିଧ ଅଳଙ୍କାର, ସୁଗନ୍ଧ ପୁଷ୍ପମାଳାରେ ଶରୀର ମଣ୍ଡନ କରି ଦୀପ ଓ ଭକ୍ଷଭୋଜ୍ୟ ଆଦି ଉପଚାରରେ ପ୍ରଭୁଙ୍କୁ ପୂଜା କରାଯାଏ । କର୍ପୁର ବୋଳା ହୋଇଥିବା ତାମ୍ବୁଳ ହରିଙ୍କ ମୁଖରେ ଦେଇ ବନ୍ଦାପନା କରାଯାଏ । ବିଶ୍ୱାସ ଲୋକମାନଙ୍କର ବିଶ୍ୱାସ ଯେଉଁ ଲୋକ ପୂଜା କାଳରେ ପ୍ରଭୁଙ୍କୁ ଦର୍ଶନ କରନ୍ତି ଅଥବା ପୂଜା ଶେଷରେ ଦର୍ଶନ କରନ୍ତି ମହାପ୍ରଭୁ ତା ' ଉପରେ ସନ୍ତୁଷ୍ଟ ହୋଇ ଶତଗୁଣ ପୂଣ୍ୟଫଳ ପ୍ରଦାନ କରନ୍ତି । ଦକ୍ଷିଣାୟନ ଅର୍ଚ୍ଚନା କାଳରେ ଯେ ପ୍ରଭୁଙ୍କୁ ଦର୍ଶନ କରେ ତା 'ର ସମସ୍ତ ପାପ ଦହନ ହୁଏ । ସେ ବୈକୁଣ୍ଠ ପୁରକୁ ଗମନ କରେ । ପ୍ରଭୁଙ୍କର ଉତ୍ସବ କ୍ଷୁଦ୍ର ବା ବୃହତ ହେଉ ତାହା ମୁକ୍ତି ଦାୟକ । ମାତ୍ର ଯେଉଁ ଲୋକ ଉତ୍ସବ ଦିନରେ ପ୍ରଭୁଙ୍କୁ ଦର୍ଶନ କରେ ସେ ମୁକ୍ତିଲାଭ କରେ ।
ରମେଶ ପଟୁଆ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ରେଙ୍ଗାଲି ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରମେଶ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ରମେଶ ବିଜୁ ଜନତା ଦଳର ପ୍ରାର୍ଥୀ ଭାବରେ ରେଙ୍ଗାଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ତାଙ୍କର ନିକଟତମ ପ୍ରତିନ୍ଦନ୍ଦୀ ନାଉରୀ ନାୟକଙ୍କୁ ପରାସ୍ତ କରି ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରମେଶ ପଟୁଆ ପୁଣିଥରେ ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ବିଜେଡିର ପ୍ରାର୍ଥୀ ଭାବରେ ରେଙ୍ଗାଲିରୁ ନିର୍ବାଚନ ଲଢ଼ିଥିଲେ । ମାତ୍ର ଏହି ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ନାୟରୀ ନାୟକଙ୍କଠାରୁ ପରାସ୍ତ ହୋଇଥିଲେ ।
୧୯୮୮   ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1988 ବର୍ଷ, 2 ଶହସ୍ରାବ୍ଦର 988 ବର୍ଷ, 20 ଶତାବ୍ଦୀର 88 ବର୍ଷ, ଏବଂ ୧୯୮୦ ଦଶକର 9 ବର୍ଷ ଥିଲା ।
କୁଆଲାଲୁମ୍ପୁର , ମାଲେସିଆର ରାଜଧାନୀ। ଭୂଗୋଳ ଇତିହାସ ପର୍ଯ୍ୟଟନ ଆଧାର ବାହାର ତଥ୍ୟ 2011-03-20 . 2012-04-02 .
ତ୍ରିନାଥ ଗମାଙ୍ଗ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ତ୍ରିନାଥ ଗମାଙ୍ଗ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ବିଶ୍ୱନାଥ ଚୌଧୁରୀ  ୮ ଡିସେମ୍ବର ୧୯୩୨   ୧୦ ଅପ୍ରେଲ ୧୯୮୭  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୧ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଶ୍ୱନାଥ ଚୌଧୁରୀ ୧୯୩୨ ମସିହାର ଡିସେମ୍ବର ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ଚୌଧୁରୀ ଓ ପତ୍ନୀଙ୍କ ନାମ ଶଶି ଦେବୀ । ରାଜନୈତିକ ଜୀବନ ବିଶ୍ୱନାଥ ଚୌଧୁରୀ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ବିଶ୍ୱନାଥ ଚୌଧୁରୀ ୧୯୮୭ ମସିହାର ଅପ୍ରେଲ ୧୦ ତାରିଖରେ ମୃତ୍ୟୁବରଣ କରିଥିଲେ ।
ଏଲ୍‌ଟିସ୍ପାଇନକ୍‌ସ   : ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଇଉରୋପରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଶ୍ରଦ୍ଧାଞ୍ଜଳି ୧୯୯୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଶାନ୍ତ ସେନାପତି । ନିର୍ଦ୍ଦେଶକ ପଙ୍କଜ ପାଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ଲେଖା ନନ୍ଦ । ମିହିର ଦାସ, ସସ୍ମିତା ପ୍ରଧାନ, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତା ସିଦ୍ଧାନ୍ତ ମହାପାତ୍ର ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲା ।
ପାଟେଲାର ଟେଣ୍ଡିନାଇଟିସ, ଜମ୍ପର ଆଣ୍ଠୁ ରୂପେ ମଧ୍ୟ ପରିଚିତ, ଆଣ୍ଠୁର ଏକ ଆତ୍ୟଧିକ ଆଘାତ ଜନିତ ରୋଗ । ଏହି ରୋଗର ଲକ୍ଷଣରେ ଆଣ୍ଠୁ ଆଗରେ ଯନ୍ତ୍ରଣା ହୁଏ  ସାଧାରଣତଃ ପାଟେଲାର ନିମ୍ନ ଭାଗରେ ଯନ୍ତ୍ରଣା ଏବଂ ଦରଜ ହୁଏ, ଯଦିଓ ଉପର ଅଂଶ ମଧ୍ୟ ପ୍ରଭାବିତ ହୋଇପାରେ  ସାଧାରଣତଃ ବିଶ୍ରାମ ସମୟରେ ଯନ୍ତ୍ରଣା ହୁଏ ନାହିଁ  ରୋଗ ଜଟିଳତା ପ୍ରାପ୍ତ ହେଲେ ପାଟେଲାର ଟେଣ୍ଡର ଫାଟିଯାଇପାରେ  ଆଥଲେଟିକ୍ସରେ ଜଡ଼ିତ ହେଲେ ଏବଂ ଅଧିକ ଓଜନ ଥିଲେ ଏହି ବିପଦ ଆସିପାରେ  ବାସ୍କେଟବଲ୍ ଏବଂ ଭଲିବଲ୍ ଭଳି ଡିଆଁ କ୍ରୀଡ଼ାରେ ଜଡ଼ିତ ଥିବା ଆଥଲେଟ୍‌ମାନଙ୍କଠାରେ ଏହା ବିଶେଷ ଦେଖାଯାଏ  ଏହି କ୍ରିୟାବିଧିରେ ପାଟେଲା ଓ ଟିବିଆ   ସ‌ହିତ ସଂଯୁକ୍ତ ହୋଇଥିବା ଟେଣ୍ଡନ ଫାଟିଯାଇଥାଏ ବା ଚିରିଯାଇଥାଏ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୁଏ  ଇନଫ୍ରାପାଟେଲାର ବର୍ସାଇଟିସ୍, କଣ୍ଡ୍ରୋମାଲାସିଆ ପାଟେଲା ଏବଂ ପାଟେଲୋଫେମେରାଲ୍ ସିଣ୍ଡ୍ରୋମ୍   ଇତ୍ୟାଦି ରୋଗମାନଙ୍କରେ ସମାନ ଧରଣର ପରିସ୍ଥିତି ଦେଖାଯାଏ  ଏହାର ଚିକିତ୍ସାରେ ପ୍ରାୟତ ଆଣ୍ଠୁକୁ ବିଶ୍ରାମ ଦିଆଯାଏ ଏବଂ ଶାରୀରିକ ଚିକିତ୍ସା କରାଯାଏ  ବିଶ୍ରାମ ସମେତ ଚିକିତ୍ସାର ଫଳାଫଳର ପ୍ରମାଣ ଭଲ ନାହିଁ  ପୁନରୁଦ୍ଧାର ଏକ ବର୍ଷ ନେଇପାରେ  ସମ୍ପ୍ରତି ପ୍ରାୟ ୧୪% ଆଥଲେଟ୍‌ଙ୍କର ସାଧାରଣତଃ ଏହି ରୋଗ ହୁଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି
ସାଇବେରିଆ  (ରୂସୀ: , ଶିବିର) ଏକ ବିଶାଳ ଏବଂ ବିସ୍ତୃତ ଭୂକ୍ଷେତ୍ର ଅଟେ ଯେଉଁଥିରେ ପାଖାପାଖି ଉତ୍ତର ଏସିଆ ସମାୟିତ ହୋଇଛି  । ଏହା ରୂସର ମଧ୍ୟ ଏବଂ ପୁର୍ବ ଭାଗରେ ରହିଛି । ସନ ୧୯୯୧ ପର୍ଯ୍ୟନ୍ତ ଏହା ସୋବିୟତ ସଂଘର ଭାଗ ହେଉଥିଲା । ସାଇବେରିଆର କ୍ଷେତ୍ରଫଳ ୧୩୧ ଲକ୍ଷ ବର୍ଗ କିମି ଅଟେ । ତୁଳନା ପାଇଁ ସମଗ୍ର ଭାରତର କ୍ଷେତ୍ରଫଳ ୩୨.୮ ଲକ୍ଷ ବର୍ଗ କିମି ଅଟେ ,ମାନେ ସାଇବେରିଆ ଭାରତର ପାଖାପାଖି ୪ ଗୁଣ ଅଟେ । ଏହା ପରେ ମଧ୍ୟ ସାଇବେରିଆର ପାଣିପାଗ ଏବଂ ଭୂସ୍ଥିତି ଏତେ ଶକ୍ତ କି ଏଠାରେ କେବଳ ୪ କୋଟି ଲୋକ ବାସ କରନ୍ତି , ଯିଏ ୨୦୧୧ ମସିହାରେ କେବଳ ଓଡ଼ିଶା ରାଜ୍ୟର ଆବାଦି ଥିଲେ । ୟୁରେସିଆର ଅଧିକତର  "ସ୍ଟମ୍ପ"   (ଘାସ ଯୁକ୍ତ ଏରିଆ) ଯାଗା ସାଇବେରିଆରେ ଆସିଥାଏ  । ସାଇବେରିଆ ପଶ୍ଚିମରେ ୟୁରାଲ ପାହାଡ଼ଠାରୁ ଆରମ୍ଭ ହୋଇ ପୂର୍ବରେ ପ୍ରଶାନ୍ତ ମହାସାଗର ପର୍ଯ୍ୟନ୍ତ ଏବଂ ଉତ୍ତରରେ ଉତ୍ତରଧୃବିୟ ମହାସାଗର  (ଆର୍କଟିକ ମହାସାଗର) ପର୍ଯ୍ୟନ୍ତ ଖେଳି ଯାଇଛି  । ଦକ୍ଷିଣରେ ଏହାର ସୀମା  "କାଜାକସ୍ତାନ"  ,  "ମଙ୍ଗୋଲୀୟ"  ଏବଂ  "ଚୀନ"  ପର୍ଯ୍ୟନ୍ତ ରହିଛି । ଇତିହାସ ପାଖାପାଖି ୨୫ରୁ ୫୦ କୋଟି ବର୍ଷ ପୁର୍ବରୁ  (ମାନେ ପୃଥିବୀ ପୃଷ୍ଠରେ ମନୁଷ୍ୟମାନଙ୍କ ସୃଷ୍ଟି ପୁର୍ବରୁ), ସାଇବେରିଆର ବହୁ କ୍ଷେତ୍ରରେ ଭୟଙ୍କର ଜ୍ୱାଳାମୁଖୀ ବ୍ରିସ୍ଫୋଟିତ ହୋଇଥିଲା , ଯାହା ପାଖାପାଖି ୧୦ ଲକ୍ଷ ପର୍ଯ୍ୟନ୍ତ ଚାଲି ଆସିଥିଲା  । ବିଶ୍ୱାସ ରହିଛି କି, ଏହାଦ୍ୱାରା ପୃଥିବୀରେ ଅବସ୍ଥିତ ୯୦% ଜୀବମାନେ ପଙ୍ଗୁ ସଦୃଶ୍ୟ ଅଟନ୍ତି । ସାଇବେରିଆର ପଠାର ଜମି ଏହି ବିସ୍ଫୋଠରୁ ନିବୃତ ଲାବାରୁ ତିଆରି ହୋଇଛି । ସାଇବେରିଆରେ ମାନବ ଉପସ୍ଥିତିର ଚିହ୍ନ ପାଖାପାଖି ୪୦,୦୦୦ ବର୍ଷ ପୁରୁଣା ଅଟେ । ସମୟ ସହିତ ଏଠାରେ ବହୁ ଜାତି ବାସ କଲେ କିମ୍ବା ଉତ୍ପନ୍ନ ହେଲେ । ୧୩ବିଂ ସଦିରେ ସାଇବେରିଆରେ ମଙ୍ଗୋଳ ଅଧିକାର ହୋଇଗଲା ଏବଂ ୧୪ ବିଂ ସଦିରେ ଏକ ଏକ ସ୍ୱତନ୍ତ୍ର ସାଇବେରିଆ ସ୍ଥାପିତ ହେଲା । ମଙ୍ଗୋଳର ଅଧିକ ଜୋରଦ୍ୱାରା ବୟକାଲ ଝରଣା ପାଖେ ବାସ କରୁଥିବା ଲୋକମାନେ ଉତ୍ତର ଆଡକୁ ଯାଇ ବାସ କଲେ । ଏଠାରେ ମଙ୍ଗୋଳ ପଶ୍ଚିମ ପାଖାପାଖି ଋଷ ଉପରେ ମଧ୍ୟ ଆକ୍ରମଣ କରୁଥିଲେ । ୧୬ ବିଂ ଶତାବ୍ଦୀରେ ଋଷର ଶକ୍ତି ବଢ଼ିବାରେ ଲାଗିଲା ଏବଂ ସେମାନେ ପୁର୍ବ ଆଡକୁ ଖେଳିଗଲେ । ପ୍ରଥମେ ବ୍ୟାପାରୀ ଏବଂ ଏକ-ଦୁଇ ସୈନିକ ସାଇବେରିଆ ପହଞ୍ଚିଲେ ଏବଂ ତାଙ୍କ ପଛରେ ରୁସୀ ସେନାମାନେ ଆସି ଏଠାରେ ଅବସ୍ଥାନ କଲେ । ୧୭ବିଂ ଶତାବ୍ଦୀର ମଧ୍ୟ ପର୍ଯ୍ୟନ୍ତ ରୁସୀ ନିୟନ୍ତ୍ରଣ ଖେଳିକରି ପ୍ରଶାନ୍ତ ମହାସାଗର ପର୍ଯ୍ୟନ୍ତ ପହଞ୍ଚି ସାରିଥିଲା । ୧୭୦୯ ମସିହାରେ ସାଇବେରିଆ କୂଳରେ ରୁସୀର ଆବାଦି ୨,୩୦,୦୦୦ ରହିଥିଲା ।
ବିଶ୍ୱେଶ୍ୱର ଟୁଡ଼ୁ ଜଣେ ଭାରତୀୟ ରାଜନୀତିଜ୍ଞ । ଭାରତର ୧୭ଶ ଲୋକ ସଭାକୁ ସେ ୨୦୧୯ ନିର୍ବାଚନରେ ମୟୁରଭଞ୍ଜ ନିର୍ବାଚନ ମଣ୍ଡଳୀରୁ ବିଜେପି ଦଳ ପକ୍ଷରୁ ପ୍ରତିନିଧିତ୍ବ କରିଥିଲେ । ଏହି ନିର୍ବାଚନରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଦେବାଶିଷ ମାରାଣ୍ଡିଙ୍କୁ ୨୫,୨୫୬ ଖଣ୍ଡ ଭୋଟରେ ପରାସ୍ତ କରିଥିଲେ । ୨୦୨୧ ମସିହାରେ ସେ ଭାରତ ସରାକାରଙ୍କର ଆଦିବାସୀ ବ୍ୟାପାର ଓ ଜଳଶକ୍ତି ରାଷ୍ଟ୍ରମନ୍ତ୍ରୀ ଭାବରେ ନିଯୁକ୍ତ ହୋଇଥିଲେ । ବିଶ୍ୱେଶ୍ୱରଙ୍କର ପୈତୃକ ଗ୍ରାମ ମୟୂରଭଞ୍ଜ ଜିଲ୍ଲାର ଖୁଣ୍ଟାପାଳ ଗ୍ରାମ । ସେ ଇଲେକ୍ଟ୍ରିକାଲ ଇଞ୍ଜିନିୟରିଂରେ ଡିପ୍ଲୋମା ଶିକ୍ଷା ଲାଭ କରିଛନ୍ତି । ୨୦୧୯ ଲୋକ ସଭା ନିର୍ବାଚନ ପୂର୍ବରୁ ସେ ସରକାରୀ ଚାକିରୀ ଛାଡ଼ି ଦେଇ ରାଜନୀତିରେ ଯୋଗଦେଇଥିଲେ ।
ଶରତ ଚନ୍ଦ୍ର ମହାନ୍ତି ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଶରତ ଚନ୍ଦ୍ର ମହାନ୍ତି ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଉତ୍ତାପ କ୍ଲାନ୍ତି କୁହାଯାଏ ଯେତେବେଳେ ଅତ୍ୟଧିକ ଉତ୍ତାପ ସଂସ୍ପର୍ଶ ଜନିତ ଝାଳ ବୋହିବା ଯୋଗୁ ଅତ୍ୟଧିକ ଜଳ ଓ ଲବଣ କମିଯିବା ଫଳରେ ଶରୀରରେ ଅନେକ ପ୍ରତିକ୍ରିୟା ହୁଏ । ଏହାର ଲକ୍ଷଣ ମଧ୍ୟରେ ମୁଣ୍ଡବିନ୍ଧା, ବାନ୍ତି, ହାଲୁକା ମୁଣ୍ଡ, ଝାଳ ବୋହିବା ଏବଂ ଶରୀରର ତାପମାତ୍ରା ବୃଦ୍ଧି ପାଏ କିନ୍ତୁ ୪୦.୫  ସେ  ୧୦୪  ଫା ରୁ ଅଧିକ ନୁହେଁ । ଲକ୍ଷଣମାନଙ୍କର ଆରମ୍ଭ ଶୀଘ୍ର କିମ୍ବା ଅନେକ ଦିନ ଧରି ହୋଇପାରେ। ଚିକିତ୍ସା ନ ପାଇଲେ ଅଂଶୁଘାତ ହୋଇପାରେ । ଏହାର କାରଣରେ ଉଚ୍ଚ ତାପମାତ୍ରା ସଂସ୍ପର୍ଶ ଥାଇ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ଶରୀରରେ ନଥିଲେ ଏହିପରି ପରିସ୍ଥିତ ଉତ୍ପନ୍ନ ହୁଏ । ବିପଦ କାରଣଗୁଡ଼ିକ ମଧ୍ୟରେ ଅଧିକ ତ‌ଥା ଅଳ୍ପ ବୟସ, ଉଚ୍ଚ ରକ୍ତଚାପ ଏବଂ ତୀବ୍ର ବ୍ୟାୟାମ ହୋଇଥାଏ । ଏହା ମଧ୍ୟମ ଗମ୍ଭୀରତାର ଏକ ପ୍ରକାର ଉତ୍ତାପ ରୋଗ । ଅଂଶୁଘାତ ପରି ଏଥିରେ ମାନସିକ ଦ୍ୱନ୍ଦ୍ୱ ହୁଏ ନାହିଁ । ଏହାର ପରିଚାଳନାରେ ଏକ ଶୀତଳ ପରିବେଶକୁ ଯିବା, ଥଣ୍ଡା ତରଳ ପଦାର୍ଥ ପିଇବା ଏବଂ ଶରୀର ଉପରେ ଥଣ୍ଡା ପାଣି ରଖିବା ଆବଶ୍ୟକ ହୁଏ । ବ୍ୟାୟାମ ବନ୍ଦ କରାଯିବା ଉଚିତ ଏବଂ ପ୍ରତ୍ୟକ୍ଷ ସୂର୍ଯ୍ୟ କିରଣରୁ ଦୂରେଇ ରହିବା ଉଚିତ୍ । ଜରୁରୀକାଳୀନ ବିଭାଗରେ ରୋଗୀ ଅବସ୍ଥାର ମୂଲ୍ୟାଙ୍କନ କରିବାକୁ ପରାମର୍ଶ ଦିଆଯାଏ । ଉତ୍ତାପ ଅଭ୍ୟାସ ଏବଂ ସୁସ୍ଥ ରହିବା ତାଲିମ ବିପଦକୁ ହ୍ରାସ କରିପାରେ । ଗରମ ଥକାପଣ ବା ଉତ୍ତାପ କ୍ଲାନ୍ତି ବର୍ଷକୁ ଲକ୍ଷ ଲକ୍ଷ ଲୋକଙ୍କୁ ପ୍ରଭାବିତ କରିଥାଏ । ଯୁକ୍ତରାଷ୍ଟ୍ରରେ ୧୦,୦୦୦ ଜଣଙ୍କ ମଧ୍ୟରୁ ୪ ଜଣ ଜରୁରୀକାଳୀନ ବିଭାଗକୁ ଯିବା ଆବଶ୍ୟକ ହୁଏ । ଆଗାମୀ କିଛି ଦଶନ୍ଧି ମଧ୍ୟରେ ଉତ୍ତାପ ରୋଗ ଅଧିକ ସାଧାରଣ ହେବ ବୋଲି ପୂର୍ବାନୁମାନ କରାଯାଇଛି । ଶୀତତାପ ନିୟନ୍ତ୍ରିତ ସ୍ଥାନଗୁଡିକର ଉପଲବ୍ଧତା ସହିତ ଶୀତ-ତାପ ନିୟନ୍ତ୍ରଣ ପାଇଁ ସୁପାରିଶ କରାଯାଇଥିବା ଯୋଜନା ସୁପାରିଶ କରାଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୯ ଡିସେମ୍ବର ବର୍ଷର ୩୬୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୬୪ତମ  । ବର୍ଷ ଶେଷ ହେବା ପାଇଁ ଆଉ ଦୁଇ ଦିନ ବାକି ଅଛି । ଘଟଣାବଳୀ ୧୯୬୦: ନନ୍ଦନକାନନ ଜୀବ ଉଦ୍ୟାନ ଉଦ୍‌ଘାଟନ ।
ଲରେନ୍ସ ଲାରି ପେଜ  (୨୬/0୩/୧୯୭୩) ଜଣେ ଆମେରିକାର କମ୍ପ୍ୟୁଟର ବିଜ୍ଞାନୀ ଓ ଇଣ୍ଟରନେଟରେ ସର୍ବବୃହତ ଖୋଜାଯନ୍ତ୍ର ଗୁଗଲ ଓ ଆଲ୍ଫାବେଟ ଆଇ.ଏନ.ସିର ଉଦ୍ଭାବକ  ।୧୯୯୬ରେ ଷ୍ଟାନ୍‌ଫୋର୍ଡ଼୍‌ ବିଶ୍ୱବିଦ୍ୟାଳୟର ଦୁଇ ଛାତ୍ର ଲାରି ପେଜ୍‌ ଓ ସର୍ଜି ବ୍ରିନ୍‌ଙ୍କଦ୍ୱାରା ଗୁଗଲ ଆରମ୍ଭ ହୋଇଥିଲା । କାଲିଫର୍ନିଆର ମେନ୍‌ଲୋ ପାର୍କରେ ଥିବା ଜଣେ ବନ୍ଧୁଙ୍କ ଗ୍ୟାରେଜ୍‌ରେ ୭ ସେପ୍ଟେମ୍ବର, ୧୯୯୮ରେ ଗୁଗଲ କମ୍ପାନୀରେ ପରିଣତ ହେଲା । ୧୯୯୯ ଫେବୃଆରୀରେ କାଲିଫର୍ନିଆର ପାଲୋ ଆଲ୍‌ଟୋକୁ କମ୍ପାନୀ ସ୍ଥାନାନ୍ତରିତ ହେଲା । ଏହାର ବର୍ଷେ ପରେ  'ଗୁଗଲ୍ ‌ପ୍ଲେକ୍ସ ' ନାମକ ସ୍ଥାନକୁ ଏହା ଅଣାଗଲା । ସେପ୍ଟେମ୍ବର ୨୦୦୧ରେ ଗୁଗଲର ପୃଷ୍ଟା ତଉଲ   ପଦ୍ଧତିକୁ ଆମେରିକୀୟ ପେଟେଣ୍ଟ ମିଳିଲା । ଜୁଲାଇ ୨୦୧୫ରେ ସେ ଆଲ୍ଫାବେଟ୍ ଇନ୍ସ୍ର ସି.ଇ.ଓ ହେଲେ । ପେଜ୍ ସଙ୍ଗଠନର ସଦସ୍ୟ ଭାବେ କାର୍ଯ୍ୟ କରୁଥିବା ବେଳେ ୨୦୦୪ରେ ର ମୁଖ୍ୟ ସଦସ୍ୟ ଭାବେ ନିର୍ବାଚିତ ହେଲେ । ପେଜ୍ ୨୦୦୪ରେ ମାର୍କୋନୀ ପୁରସ୍କାର ଜିତିଥିଲେ । ବାଲ୍ୟ ଜୀବନୀ ପେଜ୍ ଆମେରିକାର ମିଚିଗାନାରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା କାର୍ଲ ଭିନ୍ସେଣ୍ଟ ପେଜ କମ୍ପ୍ୟୁଟରରେ ପି.ଏଚ.ଡି କରିଥିଲେ । ସେ ରେ କମ୍ପ୍ୟୁଟର ବିଜ୍ଞାନର ପ୍ରଫେସର୍ ଥିଲେ । ପେଜ୍ଙ୍କ ମା ଗ୍ଲୋରିଆ ମିଚିଗାନାର ରେ କମ୍ପ୍ୟୁଟର ପ୍ରୋଗ୍ରାମିଙ୍ଗର ଅଧ୍ୟାପକ ଥିଲେ । ପେଜ୍ ପ୍ରଥମେ ୬ ବର୍ଷ ବୟସରେ କମ୍ପ୍ୟୁଟର ପ୍ରତି ଆକର୍ଷିତ ହୋଇଥିଲେ । ସେ ର [ . ]  (ବର୍ତ୍ତମାନର )ବିଦ୍ୟାଳୟରେ ୧୯୭୫ରୁ ୧୯୭୩ ଓ ୧୯୯୧ରେ ରୁ ସ୍ନାତକ ପ୍ରାପ୍ତି ହୋଇଥିଲେ  । ସେ ମିଚିଗାନା ବିଶ୍ୱବିଦ୍ୟାଳୟରେ କମ୍ପ୍ୟୁଟର ବିଜ୍ଞାନରେ ବ୍ୟାଚେଲର୍ ଓ ଷ୍ଟାନ୍ମ୍ଫୋର୍ଡରୁ ମାଷ୍ଟର ଡିଗ୍ରୀ ହାସଲ କରିଥିଲେ । ମିଚିଗାନା ବବିଶ୍ୱବିଦ୍ୟାଳୟରେ ଅଧ୍ୟୟନ କରୁଥିବା ବେଳେ ଲେଗୋ ବ୍ରିକ୍ସ୍ ବ୍ୟବହାର କରି ଇଙ୍କ୍ ଜେଟ୍ ପ୍ରିଣ୍ଟର ତିଆରି କରିଥିଲେ ଓ ସ୍କୁଲ ବସ୍ ଗୁଡିକୁ  "ପି ଆର ଟି ‌ "  ପର୍ସନାଲ ରାପିଡ୍ ଟ୍ରାନ୍ସିଟ୍ ସିଷ୍ଟମ  (ବିନା ଚାଳକରେ ଚାଲୁଥିବା ଯାନ)ଦ୍ୱାରା ପରିଚାଳିତ ପାଇଁ ପ୍ରସ୍ତାବ ଆଣିଥିଲେ  । ସେ ବ୍ୟବସାୟ ପାଇଁ ସଫ୍ଟୋଓୟାରର ମଧ୍ୟ ଜୋଜନା କରିଥିଲେ । ଅନ୍ୟାନ୍ୟ ପେଜ୍ ଟେଲ୍ସା ମୋଟର୍ସର ଏକ ପୁଞ୍ଜି ନିବେଶକ ଥିଲେ । ସେ ଗୁଗଲ.ଓଆରଜିରୁ ଅର୍ଥ ଆନିଣି ପୁଞ୍ଜି ନିବେଶ କରୁଥିେ। ସାମାଜିକ ଓ ଅର୍ଥନୀତୀକୁ ପ୍ରଭାବ କରୁଥିବା ଉଚ୍ଚସ୍ତରୀୟ ବ୍ୟବସ୍ଥାକୁ ପ୍ରଯୁକ୍ତିବିଦ୍ୟାଦ୍ୱାରା କିପରି ଉନ୍ନତ୍ତ କରିଯାଇପାରିବ ସେ ବିଷୟରେ ମଧ୍ୟ କହିଥିଲେ । ବ୍ୟକ୍ତିଗତ ଜୀବନ ରିଚାର୍ଡ ବ୍ରାନସନ୍‌ଙ୍କ ଦ୍ୱୀପ କାରିବିଆନର ଲୁଚିଣ୍ଦା ସାଉଥୱର୍ଥଙ୍କୁ ୨୦୦୭ରେ ବିବାହ କରିଥିଲେ । ସାଉଥୱର୍ଥ ଜଣେ ବୈଜ୍ଞ୍ୟାନିକ ଓ ଅଭିନେତ୍ରୀ କ୍ୟାରୀ ସାଉଥୱର୍ଥଙ୍କ ଭଉଣୀ ଥିଲେ । ତାଙ୍କର ପ୍ରଥମ ସନ୍ତାନ ୨୦୦୯ ଓ ଦ୍ୱିତୀୟ ସନ୍ତାନ ୨୦୧୧ରେ ଜନ୍ମ ଗ୍ରହଣ କରିଥିଲେ ।
ସାଥ୍ୟମଙ୍ଗାଲମ ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର ଏରୋଦେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଥ୍ୟମଙ୍ଗାଲମ ସହରର ମୋଟ ଜନସଂଖ୍ୟା ୩୩୭୩୮ ଅଟେ । ସେଥି ମଧ୍ୟରୁ ୫୦.୯୨% ଜଣ ପରୁଷ ହୋଇଥିବା ବେଳେ ୪୯.୦୮% ଜଣ ନାରୀ ଅଟନ୍ତି । ସାଥ୍ୟମଙ୍ଗାଲମର ସାକ୍ଷରତା ହାର ୬୭.୫୦% ଅଟେ । ଏହା ଜାତୀୟ ହାରଠାରୁ -୨.୬୬% ପ୍ରତିଶତ କମ ଅଟେ । ସେଥିରୁ ୩୭.୭୩% ପ୍ରତିଶତ ପୁରୁଷ ଓ ୨୯.୭୬% ନାରୀ ଅଟନ୍ତି । ୯.୩୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ସାଥ୍ୟମଙ୍ଗାଲମର ସରକାରୀ ଭାଷା ଅଟେ ।
ମମତା ବାନାର୍ଜୀ ଜଣେ ଭାରତୀୟ ରାଜନେତ୍ରୀ ଯିଏକି ୨୦୧୧ ମସିହାଠାରୁ ପଶ୍ଚିମବଙ୍ଗରେ ମୁଖ୍ୟମନ୍ତ୍ରୀ ପଦରେ ଅଛନ୍ତି । ସେ ୧୯୫୫ମସିହା ଜାନୁୟାରୀ ୫ ତାରିଖରେ ପଶ୍ଚିମବଙ୍ଗରେ ଜନ୍ମ ହୋଇଥିଲେ । ସେ ମଧ୍ୟ ପଶ୍ଚିମବଙ୍ଗର ପ୍ରଥମ ମହିଳା ମୁଖ୍ୟମନ୍ତ୍ରୀ ହେବାର ଗୈାରବ ଲାଭ କରିଥିଲେ  ରାଜନୈତିକ ଜୀବନ ମମତା ଜାତୀୟ କଂଗ୍ରେସରୁ ଅଲଗା ହୋଇ ୧୯୯୭ ମସିହାରେ ତୃଣମୂଳ କଂଗ୍ରେସ ଗଠନ କରିଥିଲେ । ସକ୍ରିୟ ଆନ୍ଦୋଳନ ବାମପନ୍ଥୀ ସରକାରଙ୍କ ପକ୍ଷରୁ ସିଙ୍ଗୁରଠାରେ ପ୍ରସ୍ତାବିତ ଟାଟା ନାନୋ ପ୍ରକଳ୍ପ ପାଇଁ ଚାଷ ଜମି ଅଧିଗ୍ରହଣକୁ ବିରୋଧ କରି ମମତା ବେଶ ଚର୍ଚ୍ଚିତ ହୋଇଥିଲେ । ଏହାକୁ ବିରୋଧ କରି ସେ ଆନ୍ଦୋଳନକୁ ମଧ୍ୟ ଓହ୍ଲାଇଥିଲେ । ଶେଷରେ ବାଧ୍ୟ ହୋଇ ବାମପନ୍ଥୀ ସରକାର ଜମି ଅଧିଗ୍ରହଣକୁ ସ୍ଥଗିତ ରଖିଥିଲେ ।
ଦୀନବନ୍ଧୁ ଦାସ, ଟିମା ନାମରେ ଜଣାଶୁଣା,  ୧୪ ଡିସେମ୍ବର ୧୯୧୯ ୧୫ ଅଗଷ୍ଟ ୧୯୯୨  ଜଣେ ଓଡ଼ିଆ ମଞ୍ଚ ଓ କଥାଚିତ୍ର ଅଭିନେତା ଥିଲେ । ଚରିତ୍ର ଭୂମିକା ବ୍ଯତୀତ ବିଶେଷ ଭାବରେ ହାସ୍ୟରସ ପାଇଁ ସେ ଜଣାଶୁଣା । ଆକାଶବାଣୀ କଟକରୁ ପ୍ରଚାରିତ ଅନେକ ନାଟକ ତଥା କୃଷି ସଂସାର ମାଧ୍ୟମରେ ସେ ଘରେ ଘରେ ପରିଚିତ ଥିଲେ। ଅଭିନୀତ କଥାଚିତ୍ର ୧    1966  ..ମଞ୍ଚଶିଳ୍ପୀ ଶ୍ରୀ କୃଷ୍ଣଚନ୍ଦ୍ର ପାଣ୍ଡେ ଓ ଶ୍ରୀ ଦୀନବନ୍ଧୁ ଦାସଙ୍କ ହାତରେ ଭିକ୍ଷୁଣୀ ଅମ୍ବାପଲ୍ଲୀକୁ ଟେକିଦେଲି । ତାର ରକ୍ଷଣାବେକ୍ଷଣର ଭାର ସେମାନଙ୍କ ଉପରେ ଭଣ୍ଡ ବ୍ରଜମୋହନ... ଶ୍ରୀ ମନୋରଞ୍ଜନ ଦାସଙ୍କ . ୨  2001... ଦୀନବନ୍ଧୁ ଦାସ  ( ଟିମା ) , ବିପିନ୍ ପଟ୍ଟନାୟକ , ମଧୁସୂଦନ ଦତ୍ତ , ମଧୁସୂଦନ ପଲାଇ , ସୁମତୀ ଦେବୀ , ଲକ୍ଷ୍ମୀପ୍ରିୟା , ମାନଦା ସୁନ୍ଦରୀ , ସୁରେଖା ଦେବୀ ପ୍ରମୁଖ ୩  5 2017   ସେମାନଙ୍କ ମଧ୍ୟରେ ଥିଲେ ମଧୁସୂଦନ ଦତ, ଭୋଳାନାଥ ଦାସ ... ଦିନବନ୍ଧୁ ଦାସ  (ଟିମା), ଇନ୍ଦୁମତୀ, ଶୈଳୀ ଓ ପାର୍ବତୀଙ୍କ ପରି କଳାକାର ବୃନ୍ଦ  । ୪  ଓଡିଶୀ ନୃତ୍ୟର କିମ୍ବଦନ୍ତୀ ପୁରୁଷ ଗୁରୁ କେଲୁଚରଣ ମହାପାତ୍ର, ପ୍ରଖ୍ୟାତ ହାସ୍ୟ ଅଭିନେତା ଦୀନବନ୍ଧୁ ଦାସ ପ୍ରମୁଖ ଗୋସେଇଁଙ୍କ ପାଦ ଚିପି ଅଭିନୟ ଶିଖିଥିଲେ। ଗୋସେଇଁଙ୍କ ରାସ ଦଳର ଅଭିନୟ ଓ ତାର ପ୍ରଭାବ ବିଷୟରେ ଓଡ଼ିଶାର ଅନ୍ୟତମ ବିଶିଷ୍ଟ ମଞ୍ଚପୁରୁଷ ସ୍ୱର୍ଗତ ଦୁର୍ଲ୍ଲଭଚନ୍ଦ୍ର ସିଂ ଲେଖିଛନ୍ତି ୫  ତେବେ ସବୁଠୁ ବଡ଼ କଥା ହେଉଛି  ସ୍ତ୍ରୀ  ଚଳଚ୍ଚିତ୍ରର ଷ୍ଟାରକାଷ୍ଟ। ଗୌରପ୍ରସାଦ ଓ ପାର୍ବତୀ ଘୋଷ, ଯଦୁନାଥ ରାଉତରାୟ, ଅନିମା ପେଦିନି, ଲୀଳା ଦୁଲାଳି, ଦୀନବନ୍ଧୁ ଦାସ, ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ, ସୁଜାତା ଆନନ୍ଦ, ଶରତ, ପ୍ରମୋଦ ପଟ୍ଟନାୟକ ଅଲେଖ ମହାନ୍ତି ଓ କୁଞ୍ଜ ଏବଂ ଶିଶୁ କଳାକାରଙ୍କୁ ନେଇ ପ୍ରାୟ ୫୦ ଜଣ ଏହି ଚଳଚ୍ଚିତ୍ରରେ ଅଭିନୟ କରିଥିବାରୁ ଏହା ବେଶ୍ ଲୋକପ୍ରିୟ ହୋଇପାରିଥିଲା। ୬  ଏହି କାର୍ଯ୍ୟକ୍ରମର ଉପସ୍ଥାପକ ଭାବରେ କୃଷ୍ଣଚନ୍ଦ୍ର ପାଣ୍ଡେ  'ମଙ୍ଗୁଳୀ'  ଚରିତ୍ରରେ ଓ ଦୀନବନ୍ଧୁ ଦାସ  'ମଉସା'  ଚରିତ୍ରରେ ମଧ୍ୟ ଲୋକପ୍ରିୟ ହୋଇଥିଲେ ।
ଜଗନ୍ନାଥ ରାଉତ  (୧୩ ନଭେମ୍ବର ୧୯୪୨ - ୨୪ ଜାନୁଆରୀ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୮୦, ୧୯୮୫ ଓ ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଜଗନ୍ନାଥ ରାଉତ ୧୯୪୨ ମସିହାର ନଭେମ୍ବର ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ରାଧାକୃଷ୍ଣ ରାଉତ । ତାଙ୍କ ଶିକ୍ଷାଗତ ଯୋଗ୍ୟ ହେଉଛି କଳାରେ ସ୍ନାତକୋତ୍ତର ଏବଂ ଶିକ୍ଷାରେ ସ୍ନାତକ । ସେ ବାସନ୍ତୀ ରାଉତଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । ଜଗନ୍ନାଥ ୧୯୭୦ ଦଶକରେ ଧୂଷୁରୀର ମୂରଲୀଧର ହାଇସ୍କୁଲ୍‌ରୁ ଶିକ୍ଷକତା ଜୀବନ ଆରମ୍ଭ କରିଥିଲେ । ରାଜନୈତିକ ଜୀବନ ଜଗନ୍ନାଥ ରାଉତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଜଗନ୍ନାଥ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଏହାର ପରବର୍ତ୍ତୀ ନିର୍ବାଚନରେ ୧୯୮୫ ମସିହାରେ ପୁଣିଥରେ ଧାମନଗରରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୯ମ ଓଡ଼ିଶା ବିଧାନ ସଭାରେ ହେମାନନ୍ଦ ବିଶ୍ୱାଳଙ୍କ ସରକାରର ମନ୍ତ୍ରୀମଣ୍ଡଳରେ ଶିଳ୍ପ ବିଭାଗର ରାଷ୍ଟ୍ରମନ୍ତ୍ରୀ ଭାବେ କାର୍ଯ୍ୟ କରିଥିଲେ ସେ । ଏହାପରେ ୧୯୯୫ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ସେ ପୁଣିଥରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରୁ ସେ ୧୬ ମାର୍ଚ୍ଚ ୧୯୯୯ରେ ଇସ୍ତଫା ଦେଇଥିଲେ । ୧୯୯୫ରେ ସେ ଜାନକୀ ବଲ୍ଲଭ ପଟ୍ଟନାୟକଙ୍କ କ୍ୟାବିନେଟ୍‌ରେ ସ୍ବାସ୍ଥ୍ୟ ପରିବାର କଲ୍ୟାଣ ଓ ନଗର ଉନ୍ନୟନ ବିଭାଗ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରୁ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀ ସଂରକ୍ଷିତ ହୋଇଯିବାପରେ ସେ ରାଜନୀତିରୁ ଦୂରେଇ ଯାଇଥିଲେ । ମୃତ୍ୟୁ ଜଗନ୍ନାଥ ରଉତ ୨୦୨୦ ମସିହାର ଜାନୁଆରୀ ମାସ ୨୪ ତାରିଖରେ ହୃଦ୍‌ଘାତ ଯୋଗୁଁ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲେ । ଭୁବନେଶ୍ବରର ଏକ ଘରୋଇ ହସ୍‌ପିଟାଲ୍‌ରେ ଚିକିତ୍ସିତ ହେଉଥିବା ବେଳେ ପ୍ରାୟ ଦିନ ୧୨ଟା ବେଳେ ସେ ମୃତ୍ୟୁବରଣ କରିଥିଲେ ।
କୁଚିଣ୍ଡା ଓଡ଼ିଶାର ସମ୍ବଲପୁର ଜିଲ୍ଲାର କୁଚିଣ୍ଡା ବ୍ଲକ ଅନ୍ତର୍ଗତ କୁଚିଣ୍ଡା ଥାନା ଅଧୀନରେ ଥିବା ଏକ ସହର । ଗମନାଗମନ ଏହା ସମ୍ବଲପୁରଠାରୁ ସଡ଼କପଥରେ ୮୫ କି.ମି. ଓ ଦେବଗଡ଼ଠାରୁ ୫୭ କି.ମି. ଦୂରରେ ଅବସ୍ଥିତ । ଏହି ଗାଆଁର ନିକଟତମ ରେଳଷ୍ଟେସନ ହେଉଛି ଝାରସୁଗୁଡ଼ା ଓ ବାମରା ରେଳ ଷ୍ଟେସନ  ୪୫ କି.ମି. ଓ ୪୭ କି.ମି.  । ବିଶେଷତା ଏହି ସହରର ଦୁଇପାର୍ଶ୍ୱରେ ଦୁଇଟି ଛୋଟ ନଈ ଭେଡେନ ଓ ଖର୍ଲା ବହି ଯାଉଛି । ଏହି ଦୁଇଟି ନଈ ମହାନଦୀ ସହ ମିଶିଛି । ଶିକ୍ଷା ଏହି ସହରରେ କୁଚିଣ୍ଡା ବାଳକ ଉଚ୍ଚ ବିଦ୍ୟାଳୟ, କୁଚିଣ୍ଡା ବାଳିକା ଉଚ୍ଚ ବିଦ୍ୟାଳୟ, ସରସ୍ୱତୀ ଶିଶୁ ବିଦ୍ୟା ମନ୍ଦିର, କୁଣ୍ଡାପଶି ଉଚ୍ଚ ପ୍ରାଥମିକ ବିଦ୍ୟାଳୟ, ସର୍ଗିଡିହି ପ୍ରାଥମିକ ବିଦ୍ୟାଳୟ, କୁଚିଣ୍ଡା ବାଳକ ପ୍ରାଥମିକ ବିଦ୍ୟାଳୟ, ବାଳିକା ପ୍ରାଥମିକ ବିଦ୍ୟାଳୟ କୋଲପଡା ପ୍ରାଥମିକ, ଅରବିନ୍ଦ ପୂର୍ଣ୍ଣାଙ୍ଗ ଶିକ୍ଷା କେନ୍ଦ୍ର, ସେଣ୍ଟ ଥମାସ କନଭେଣ୍ଟ ସ୍କୁଲ ରହିଛି । ଏହା ସହ ଏଠାରେ କୁଚିଣ୍ଡା ମହାବିଦ୍ୟାଳୟ ଓ ମହିଳା ମହାବିଦ୍ୟାଳୟ ରହିଛି । ଅନ୍ୟାନ୍ୟ ସ୍ୱାୟତ ଶାସନ ନିମନ୍ତେ ଏହା ୧୧ଟି ୱ୍ଆର୍ଡରେ ବିଭକ୍ତ କରାଯାଇଛି । କାର୍ଯ୍ୟାଳୟ ଏହି ସହରରେ ତହସିଲ, ବ୍ଳକ, ଉପ-ଜିଲ୍ଲାପାଳ, ଟ୍ରେଜେରୀ, ଆଇଟିଡିଏ, କେନ୍ଦୁପତ୍ର, ମୃତ୍ତିକା ସଂରକ୍ଷଣ  , ଡାକ  , ଏଆର, ପିଡବ୍ଲୁଡି  ( & ), ଗ୍ରାମ୍ୟ ଉନ୍ନୟନ, ଏମ.ଆଇ, ଉଠା ଜଳସେଚନ  , ଗ୍ରାମ୍ୟ ଜଳଯୋଗାଣ ଓ ପରିମଳ  , ଜୀବନ ବିମା ନିଗମ  , ଭାରତ ସଞ୍ଚାର ନିଗମ ଲିମିଟେଡ   କାର୍ଯ୍ୟାଳୟ,ଯୋଗାଣ ବିଭାଗ  , ଜେଲ, ପୁଲିସ ଷ୍ଟେସନ, ନିୟନ୍ତ୍ରୀତ ବଜାର କମିଟି  , ଜିଲ୍ଲା କୃଷି ଅଧିକାରୀ  , ବିଜ୍ଞାପିତ ଅଞ୍ଚଳ ପରିଷଦ   କାର୍ଯ୍ୟାଳୟ ରହିଛି  । ସ୍ୱାସ୍ଥ୍ୟ: ସରକାରୀ ଡାକ୍ତରଖାନା, ପଶୁ ଡାକ୍ତରଖାନା, ହୋମିଓପାଥି ଡାକ୍ତରଖାନା ବ୍ୟାଙ୍କ: ଷ୍ଟେଟ ବ୍ୟାଙ୍କ ଅଫ ଇଣ୍ଡିଆ, ପଞ୍ଜାବ ନେସନାଲ ବ୍ୟାଙ୍କ, ଉତ୍କଳ ଗ୍ରାମ୍ୟ ବ୍ୟାଙ୍କ, କୋଅପରେଟିଭ ବ୍ୟାଙ୍କ ପର୍ଯ୍ୟଟନ ଏହି ସହରରେ ଗୋଟିଏ ଜଗନ୍ନାଥ ମନ୍ଦିର, ଦୁଇଟି ଶିବ ମନ୍ଦିର, ଦୁଇଟି ହନୁମାନ ମନ୍ଦିର, ତାରିଣୀ ମନ୍ଦିର, ଦୁର୍ଗା ମନ୍ଦିର, ସମଲେଇ ମନ୍ଦିର, କାଳୀ ମନ୍ଦିର, ସନ୍ତୋଷି ମନ୍ଦିର, ସତସଙ୍ଗ କେନ୍ଦ୍ର, ଗୋଟିଏ ମସଜିଦ ଓ ଗୋଟିଏ ଗୀର୍ଜା ଅଛି । ଏଠାରେ ପ୍ରତିବର୍ଷ ରଥଯାତ୍ରା, ଦଶହରା ଓ ଗୁଦଗୁଦା ଉତ୍ସବ ଅନୁଷ୍ଠିତ ହୋଇଥାଏ ।
କେଦାର ମହାଦେବ ଜାଧବ  (ଜନ୍ମ ୨୬ ମାର୍ଚ , ୧୯୮୫ ) ଜଣେ ଭାରତୀୟ କ୍ରିକେଟର  । ସେ ଜଣେ ମଧ୍ୟକ୍ରମ ବେଟସମେନ ହେବା ସହ ସ୍ପିନ ବୋଲର ମଧ୍ୟ ।ଆଇପିଏଲରେ ସେ ଦିଲ୍ଲୀ ଦଳ ପାଇଁ ଖେଳୁଥିଲେ ଓ ପ-ଆରେ କୋଚି ଦଳକୁ ଗଲେ । ସେ ଭାରତୀୟ ଦଳ ଓ ପଶ୍ଚିମ ଯୋନେ ତରଫରୁ ମଧ୍ୟ ଖେଳନ୍ତି । ଶ୍ରୀଲଙ୍କା ସହ ସେ ପ୍ରଥମ ଅନ୍ତର୍ଜାତିକ ଏକଦିବାସୀୟ ପାଇଁ ଭାରତୀୟ ଦଳରେ ସ୍ଥାନ ପାଇଥିଲେ ଓ ୨୪ ବଲରୁ ୨୦ କରିଥିଲେ । ୨୦ରେ ସେ ଜିମ୍ବାବ୍ୱେ ବିରୁଦ୍ଧରେ ପଦାର୍ପଣ ମେଚ ଖେଳିଥିଲେ ୨୦୧୫ ଜୁଲାଇରେ । ଘରେଇ ପ୍ରଦର୍ଶନ ମହାରାଷ୍ଟ୍ର ପାଇଁ ରଣଜୀ ଟ୍ରଫି ଖେଳି କେଦାର ମଧ୍ୟ ପ୍ରଦେଶ ବିରୂଢହରେ ୩୨୭ ରନ କରିଥିଲେ । ୨୦୧୩-୧୪ ସିଜନରେ ସେ ରଣଜୀରେ ୧୨୨୩ ରନ , ୬ଟି ଶତକ ସହ କରିଥିଲେ । ଆଇପିଏଲରେ ସେ ପ୍ରଥମେ ବାଙ୍ଗାଲୋର ଦଳ ପାଇଁ ଓ ପରେ ଦିଲ୍ଲୀ ଖେଳିଲେ । ପୁନର୍ବାର ୨୦୧୬ରେ ବାଙ୍ଗାଲୋର ଦଳକୁ ଆସିଲେ । ଅନ୍ତର୍ଜାତିକ ପ୍ରଦର୍ଶନ ଜୁନ ୨୦୧୪ରେ ବାଂଲାଦେଶ ଗସ୍ତ ପାଇଁ ଥିବା ଦଳରେ ଥିଲେ ମଧ୍ୟ ଖେଳି ନ ଥିଲେ । ୨୦୧୪ରେ ଶ୍ରୀଲଙ୍କା ବିରୁଦ୍ଧ ତାଙ୍କ ପ୍ରଥମ ମେଚ ଖେଳିଥିଲେ । ୨୦୧୫ରେ ଜିମ୍ବାବ୍ୱେ ଗସ୍ତରେ ସମସ୍ତ ମେଚ ଖେଳିଥିଲେ । ସେଠାରେ ସେ ପ୍ରଥମ ଟି୨୦ ମେଚୀ ମଧ୍ୟ ଖେଳିଥିଲେ ।
ଆଷାଢ଼ା  (ପୂର୍ବାଷାଢ଼ା ବା ଉତ୍ତରାଷାଢ଼ା) ନକ୍ଷତ୍ର ଯୁକ୍ତ ପୂର୍ଣ୍ଣିମା ପଡ଼ୁଥିବା ମାସକୁ ଆଷାଢ଼ ମାସ କୁହାଯାଏ । ଏହା ଓଡ଼ିଆ ହିନ୍ଦୁମାନଙ୍କର ତୃତୀୟ ଚାନ୍ଦ୍ରମାନ ମାସ। ଏହାର ପୂର୍ବବର୍ତ୍ତୀ ମାସ ଜ୍ୟୈଷ୍ଠ ଓ ପରବର୍ତ୍ତୀ ମାସ ଶ୍ରାବଣ ଅଟେ। ଏଇ ମାସର କୃଷ୍ଣପକ୍ଷ ଓ ପୂର୍ବବର୍ତ୍ତୀ ଦୁଇ ମାସରେ ଗ୍ରୀଷ୍ମ ଋତୁ ହୁଏ। ଏଇ ମାସର ଶୁକ୍ଳପକ୍ଷ ଓ ପରବର୍ତ୍ତୀ ମାସରେ ବର୍ଷା ଋତୁ ହୁଏ। ପର୍ବପର୍ବାଣି ଅମାବାସ୍ୟା: ନବଯୌବନ ଦର୍ଶନ ବା ନେତ୍ରୋତ୍ସବ ଶୁକ୍ଳ ଦ୍ୱିତୀୟା: ରଥଯାତ୍ରା ଶୁକ୍ଳ ଅଷ୍ଟମୀ: ପର୍ଶୁରାମାଷ୍ଟମୀ ଶୁକ୍ଳ ଦଶମୀ: ବାହୁଡ଼ା ଯାତ୍ରା ଶୁକ୍ଳ ଏକାଦଶୀ: ହରିଶୟନ ଏକାଦଶୀ ଓ ସୁନାବେଶ ଶୁକ୍ଳ ଦ୍ୱାଦଶୀ: ଗରୁଡ଼ ଶୟନ ଦ୍ୱାଦଶୀ ଓ ଅଧର ପଣା ଶୁକ୍ଳ ତ୍ରୟୋଦଶୀ-ଚତୁର୍ଦ୍ଦଶୀ: ଜୟା ପାର୍ବତୀ ବ୍ରତ, ନୀଳାଦ୍ରୀ ବିଜେ, ଶିବଶୟନ ଚତୁର୍ଦ୍ଦଶୀ ପୂର୍ଣ୍ଣିମା- ଗୁରୁ ପୂର୍ଣ୍ଣିମା ଏହି ମାସର ଋତୁ ଲୋକ ଭାବନ୍ତି ଯେ ଆଷାଢ଼ ହେଉଛି ବର୍ଷା ଋତୁର ମାସ। ହେଲେ କିନ୍ତୁ ଏଇଟା ସତ ନୁହେଁ। ଏହି ମାସର କୃଷ୍ଣପକ୍ଷରେ ଗ୍ରୀଷ୍ମ ଋତୁ ହୁଏ ଏବଂ ଶୁକ୍ଳପକ୍ଷରେ ବର୍ଷା ଋତୁ ହୁଏ। କାରଣ ଜ୍ୟୈଷ୍ଠ ପୂର୍ଣ୍ଣିମା ଅର୍ଥାତ୍ ଦେବସ୍ନାନ ପୂର୍ଣ୍ଣିମାରେ ମହାପ୍ରଭୁ ଶ୍ରୀଜଗନ୍ନାଥ, ଶ୍ରୀବଳଭଦ୍ର ଓ ମାଆ ସୁଭଦ୍ରା ଦିବ୍ୟ ସ୍ନାନ କରନ୍ତି ଯାହାଦ୍ୱାରା ତାଙ୍କୁ ଜ୍ବର ହେଇଯାଏ। ସେଇଲାଗି ପ୍ରକୃତି ରାଗିଯାଏ ଆଉ ଗ୍ରୀଷ୍ମ ହୁଏ। ପୁଣି ଯେବେ ସେ ଆଷାଢ଼ ଅମାବାସ୍ୟାରେ ଆଖି ଖୋଲନ୍ତି ତେବେ ପ୍ରକୃତି ପ୍ରସନ୍ନ ହୁଏ ଓ ବର୍ଷା ଋତୁ ପ୍ରାରମ୍ଭ ହୁଏ।
ଆଶ୍ୱିନ ମାସର ଅମାବାସ୍ୟାକୁ ଫୁଲୁରି ଅମାବାସ୍ୟା, ଫୁଲେରି ଅମାବାସ୍ୟା,ଭିକମଗା ଉଆଁସ, ପତ୍ରପକା ଅମାବାସ୍ୟା, ପୋଲେରି ଅମାବାସ୍ୟା, ଫୁଲ୍ଲୋରି ଅମାବାସ୍ୟା, ଆର୍ଦ୍ରା ଅମାବାସ୍ୟା, ସର୍ବପିତୃ ଅମାବାସ୍ୟା ବା ମହାଳୟା କୁହାଯାଏ । ଏହି ଅମାବାସ୍ୟାରେ ଅରୁଆ ଚାଉଳ ଚୂନା, କ୍ଷୀର, ନଡିଆ , ଗୁଡ,ଗୁଜୁରାତି ଗୁଣ୍ଡରେ ପ୍ରସ୍ତୁତ ଆର୍ଦ୍ରା ବା ଅଟ୍ଟକାଳି କରାଯାଏ । ବଜ୍ର ମହାକାଳୀ ଓଷା ଏହା ପାରମ୍ପରିକ ଓଡ଼ିଆ ଓଷା ମଧ୍ୟରୁ ଅନ୍ୟତମ । ଏହି ବ୍ରତରେ ବଜ୍ର ମହାକାଳୀଙ୍କୁ ଉପାସନା କରାଯାଏ । ବିଶେଷ କରି ଦକ୍ଷିଣ ଓଡ଼ିଶାରେ ଏହି ବ୍ରତ ସାମୁହିକ ଭାବେ ପାଳନ କରାଯାଏ। ଏଥିରେ ସାତ ପ୍ରକାରର ଫୁଲ, ସାତଟି ଦୁବ ଆଉ ଚାଉଳ, ସାତ ପ୍ରକାର ଶାଗ ବ୍ୟଞ୍ଜନ, ସାତ ପ୍ରକାର ପରିବାର ଘାଣ୍ଟ, ସାତ ଫଳ ସାତଟି କଖାରୁ ପତ୍ରରେ ପରଷାଯାଇ ଭୋଗ କରାଯାଏ । ସାତ ସୂତାରେ ସାତଟି ହଳଦୀ ଗଣ୍ଠି ବନ୍ଧାଯାଇ ସାତ ଡାଳ (ବଜ୍ରମୂଳୀ, ମହାକାଳ, ଆଖୁ, ଅଁଳା, ବେଲ, ଆମ୍ବ, ଧାନ) ଦେଇ ଶିଳ-ଶିଳିପାକୁ ପୂଜା କରାଯାଏ  । ସାଧବ ପରିବାରରେ ସୁନାର ହଳଦୀଗଣ୍ଠିରେ ପୂଜା ହେଉଥିଲା । ଶେଷରେ ସାତ ଡାଳରେ ବନ୍ଧାଯାଇଥିବା ଛାଟରେ ସଭିଙ୍କୁ ଧୀରେ ପ୍ରହାର କଲେ ଠାକୁରାଣୀ ତାଙ୍କୁ ବଜ୍ର ଭଳି ବଳବାନ କରିଥାନ୍ତି ବୋଲି ବିଶ୍ୱାସ ରହିଛି । ବ୍ରତକଥାରେ ଅଛି ଯେ ସାଧବ ପରିବାରର ସାନ ବୋହୂ ବଜ୍ର ମହାକାଳୀଙ୍କ ଆର୍ଦ୍ରା ହାଣ୍ଡି ଚାଉଳକୁ ଅଇଁଠା କରିବାରୁ ଦେବୀ କୋପ ହୋଇ ତାହାର ଛଅ ପୁଅକୁ ଜନ୍ମମାତ୍ରକେ ନେଇ ଯାଆନ୍ତି । ସପ୍ତମ ଗର୍ଭରେ ଶାଶୁ ଘରୁ ବାହାର କରିବାରୁ ଦେବୀ ଦୋଷ କ୍ଷମା କରି ତାକୁ ସାତ ପୁଅ ଫେରାଇ ଦିଅନ୍ତି । ସେଥିପାଇଁ ପୁତ୍ରକନ୍ୟା ପ୍ରାପ୍ତି ପାଇଁ ଏହି ବ୍ରତ କରାଯାଏ ।
ନରେନ୍ଦ୍ତ୍ର ଦୀପଚାନ୍ଦ ହିରବାନୀ ଭାରତ ପାଇଁ ନିଜ ଜୀବନର ପଦାର୍ପଣ ଟେଷ୍ଟରେ ବିରଳ କୀର୍ତିମାନ ସ୍ଥାପନ କରିଥିବା ମଧ୍ୟ ପ୍ରଦେଶର ସ୍ପିନ ବୋଲର ନରେନ୍ଦ୍ର ହିରବାନୀଙ୍କ ଜନ୍ମ ଅକ୍ଟୋବର ୧୮ରେ ହେଇଥିଲା ପ୍ରାରମ୍ଭିକ ସମୟ ହିରବାନୀ ଗୋରଖପୁରର ଜଣେ ବ୍ୟବସାୟୀ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ବାପାଙ୍କ ଇଟା କାରଖାନା ଥିଲା । ନରେନ୍ଦ୍ର ତାଙ୍କ କ୍ରିକେଟ ତାଲିମ ଇନ୍ଦୋରଠାରେ ମଧ୍ୟ ପ୍ରଦେଶ ରାଜ୍ୟ ଦଳର ଖେଳାଳି ସଞ୍ଜୟ ଜଗଦଲେଙ୍କଠାରୁ ପାଇଥିଲେ । ସେ ମାତ୍ର ୧୬ ବର୍ଷ ବୟସରେ ମଧ୍ୟ ପ୍ରଦେଶ ରାଜ୍ୟ ଦଳ ତରଗରୁ ଖେଳିବାର ଗୌରବ ଅର୍ଜନ କରିଥିଲେ ଓ ପଦାର୍ପଣ ମେଚରେ ୫ଟି ୱିକେଟ ନେଇଥିଲେ । ସେ ସେହି ଋତୁରେ ୨୩ଟି ମେଚ ନେଲା ପରେ ୧୯ ବର୍ଷରୁ ତଳ ପାଇଁ ଥିବା ଭାରତୀୟ ଜାତୀୟ ଦଳ ପାଇଁ ଡକରା ପାଇ ଅଷ୍ଟ୍ରେଲିଆ ବିପକ୍ଷ୍ୟରେ ଖେଳିଲେ । କିନ୍ତୁ ସେ ୧୯୮୭-୮୮ ମସିହାରେ ୱେଷ୍ଟ ଇଣ୍ଡିଜ ୨୫ ବର୍ଷ ତଳ ଦଳ ବିପକ୍ଷ୍ୟରେ ଭାରତୀୟ ଦଳରେ ଖେଳି ଦ୍ୱିତୀୟ ଇନିଂସରେ ୬ଟି ୱିକେଟ ଅକ୍ତିଆର କରି ମନୋନୟକାରୀଙ୍କ ଦୃଷ୍ଟି ଆକର୍ଷଣ କଲେ ଓ ତତ୍କାଳୀନ ଜାତୀୟ ଦଳ ପାଇଁ ମନୋନୀତ ହେଲେ । ଟେଷ୍ଟ କ୍ରିକେଟରେ ସଫଳତା ତାଙ୍କ ଜୀବନର ପ୍ରଥମ ଟେଷ୍ଟ ହି ନରେନ୍ଦ୍ର ହିରବାନୀଙ୍କ ଶ୍ରେଷ୍ଠ ପ୍ରଦର୍ଶନ ଥିଲା ଦେଶ ପାଇଁ । ୱେଷ୍ଟ ଇଣ୍ଡିଜ ବିରୁଦ୍ଧ ଟେଷ୍ଟରେ ସେ ଭିଭିଆନ ରିଚାର୍ଡଙ୍କ ପରି ଖେଳାଳିଙ୍କ ଉପସ୍ଥିତି ସତ୍ତ୍ୱେ ପ୍ରଥମ ଇନ୍ନିଙ୍ଗରେ ୬୧ ରନ ଦେଇ ୮ଟି ଓ ପୁଣି ୨ଯ ଇନ୍ନିଙ୍ଗରେ ୭୫ ରୁଣ ଦେଇ ପୁଣି ୮ଟି ୱିକେଟ ନେଇ ଚମକ ଖେଳେଇ ଦେଇଥିଲେ ସାରା କ୍ରିକେଟ ଜଗତରେ । ପ୍ରଥମ ପଦାର୍ପଣ ମେଚରେ ୧୬ ୱିକେଟ ୧୩୬ ରନ ଦେଇ ନେବା ଭି ତାଙ୍କର ଏକ ରେକର୍ଡ , ଯାହା ଆଜିଯାଏ ରହିଛି । ଏହା ପରେ ହିରବାନୀ ପରବର୍ତ୍ତୀ ସିରିଜରେ ନିଉଜିଲାଣ୍ଡ ବିରୁଦ୍ଧରେ ମଧ୍ୟ ଖୁବ ଭଲ ଖେଳି ୨୦ଟି ୱିକେଟ ହାସଲ କରିଥିଲେ ଓ ସେହି ସିରିଜରେ ଅନ୍ୟତମ ସ୍ପିନ ବୋଲର ଅର୍ଶଦ ଆୟୁବଙ୍କ ସହ ମିଶି ୪ଟି ଟେଷ୍ଟରେ ୩୬ଟି ୱିକେଟ ନେବାଦ୍ୱାରା ଭରତ ସିରିଜ ଜିତି ପାରିଥିଲା । . ଏକଦିବସୀୟ କୃତିତ୍ୱ ଏକ ଦିବାସୀୟରେ ନରେନ୍ଦ୍ର ସରଜାଠାରେ ହେଇଥିବା ସିରିଜରେ ୧୦ ୱିକେଟ ନେଇ  "ମେନ ଓଫ ସିରିଜ "  ହେଇଥିଲେ । ଏହି ସିରିଜରେ ଲଗାତାର ୩ଟି ମେଚରେ ୪ଟି ଲେଖା ୱିକେଟ ନେଇଥିଲେ ଯାହାକୁ ବିରଳ କୁହାଯାଇପାରେ । ଖେଳ ଜୀବନର ଜବନିକା କିନ୍ତୁ ୧୯୮୯-୯୦ରେ ତାଙ୍କର ଫର୍ମ ପୁରା ନଷ୍ଟ ହେଇଯାଇଥିଲା ଆଉ ସେ ୱେଷ୍ଟ ଇଣ୍ଡିସ ଗସ୍ତରେ ସମ୍ପୂର୍ଣ୍ଣ ବିଫଳତା ହାସଲ ସହ ତାଙ୍କ ଜାତୀୟ ଦଳ ପାଇଁ ଖେଳିବାର ସମୟର ଅବସାନ ଘଟିଲା । ଯଦିଓ ସେ ସାମୟିକ ଭାବେ ୧୯୯୧ରେ କିଛି ମେଚ ପାଇଲେ ତଥାପି ତାଙ୍କର ପୂର୍ବ ସଫଳତା ଆଉ ପାଇଲେ ନାହି। ରେକର୍ଡ ସବୁ ଟେଷ୍ଟ କ୍ରିକେଟରେ ଏକ ଉଲ୍ଲେଖନୀୟ ବିଶ୍ୱ ରେକର୍ଡ ନରେନ୍ଦ୍ର ହିରବାନୀଙ୍କ ନାରେ ଆଜିଯାଏ ଅଛି । ସେ ୧୯୯୦ରେ ଇଂଲଣ୍ଡର ଓଭାଲ ପଡିଆରେ ବିନା ବଦଳରେ ଏକାଦିକ୍ରମେ ଗୋଟିଏ ପଟୁ ୫୯ ଓଭର ବୋଲିଂ କରି ଏହି କୀରତିମାନ ସ୍ଥାପନ କରିଥିଲେ ।
ଶେନ୍ଦୁର୍ଜାନା ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆମ୍ରବତି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶେନ୍ଦୁର୍ଜାନା ସହରର ମୋଟ ଜନସଂଖ୍ୟା ୨୧୦୮୧ ଅଟେ । ସେଥି ମଧ୍ୟରୁ ୫୧.୭୫% ଜଣ ପରୁଷ ହୋଇଥିବା ବେଳେ ୪୮.୨୫% ଜଣ ନାରୀ ଅଟନ୍ତି । ଶେନ୍ଦୁର୍ଜାନାର ସାକ୍ଷରତା ହାର ୭୪.୬୧% ଅଟେ । ଏହା ଜାତୀୟ ହାରଠାରୁ ୯.୭୭% ପ୍ରତିଶତ କମ ଅଟେ । ସେଥିରୁ ୪୧.୦୩% ପ୍ରତିଶତ ପୁରୁଷ ଓ ୩୩.୫୮% ନାରୀ ଅଟନ୍ତି । ୧୨.୩୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଶେନ୍ଦୁର୍ଜାନାର ସରକାରୀ ଭାଷା ଅଟେ ।
ସ୍ୱର୍ଗତ ସୁକାନ୍ତ କୁମାର ତ୍ରିପାଠୀ ଜଣେ ଓଡ଼ିଆ ଇଲେକ୍ଟ୍ରୋନିକ୍ସ ଏବଂ ଅପଟିକ୍ସରେ ପଲିମରର ଗବେଷକ ଥିଲେ । ସେ ଭାରତୀୟ ପ୍ରଦ୍ୟୋଗିକୀ ଅନୁଷ୍ଠାନ, ଖଡ଼ଗପୁରରୁ ସ୍ନାତକ ଲାଭ କରି ୧୯୮୧ରେ କେସ ବେଷ୍ଟର୍ଣ ରିଜର୍ଭରୁ ଡକ୍ଟରେଟ ଉପାଧ୍ ପ୍ରାପ୍ତ କରିଥିଲେ ତଥା ୧୯୯୩ରେ କାର୍ଲ ଏସ. ମାର୍ଭେଲ କ୍ରିଏଟିଭ ପଲିମର କେମେଷ୍ଟ୍ରି ପୁରସ୍କାର ଲାଭ କରିଥିଲେ । ମାସାଚୁସେଟସ ବିଶ୍ୱବିଦ୍ୟାଳୟ, ଲୋବେଲର ରସାୟନ ବିଜ୍ଞାନ ବିଭାଗର ପ୍ରାଧ୍ୟାପକ ଭାବେ ସେ କାର୍ଯ୍ୟ କରିଥିଲେ ଓ ସେଣ୍ଟର ଫର ଆଡ଼ଭାନସଡ ମାଟେରିଆଲସର ପ୍ରତିଷ୍ଠାତା ନିର୍ଦ୍ଦେଶକ ଥିଲେ । ସେ ୨୦୦ରୁ ଅଧିକା ଗବେଷଣା ମୂଳକ ଲେଖା ଓ ୧୨ଟି ପାଟେଣ୍ଟର ଅଧିକାରୀ । ୨୦୦୧ ମସିହାରେ କୋଣାର୍କ ଟେକ୍ନୋଲୋଜିଜର ପ୍ରତିଷ୍ଠା ଡକ୍ଟର ତ୍ରିପାଠୀଙ୍କ ତତ୍ତ୍ୱାବଧାନରେ ମାସାଚୁସେଟସ ବିଶ୍ୱବିଦ୍ୟାଳୟ, ଲୋବେଲର କିଛି ବୈଜ୍ଞାନିକ ତଥା ୨୦୦୦ ମସିହାର ନୋବେଲ ପୁରସ୍କାର ବିଜେତା ଡକ୍ଟର ଆଲାନ ହିଜରଙ୍କ ମିଳିତ ଉଦ୍ୟମରେ ହୋଇଥିଲା ।
ଗଣେଶ୍ୱର ବେହେରା  (ଜନ୍ମ: ୨୩ ସେପ୍ଟେମ୍ବର ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାମୁଣ୍ଡାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗଣେଶ୍ୱର ବେହେରା ୧୯୫୯ ମସିହାର ସେପ୍ଟେମ୍ବର ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବିନ୍ଦ ଚନ୍ଦ୍ର ବେହେରା ଓ ପତ୍ନୀଙ୍କ ନାମ ଉର୍ବସୀ ବେହେରା । ରାଜନୈତିକ ଜୀବନ ଗଣେଶ୍ୱର ବେହେରା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୯ ମସିହାରୁ ୨୦୦୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଭାରତୀୟ ମାନକ ସମୟ  ( : , ସଂକ୍ଷେପରେ: ), ଭାରତ ଓ ଶ୍ରୀଲଙ୍କାରେ ପ୍ରଚଳିତ ମାନକ ସମୟ  । ଏହା ଗ୍ରୀନଉଇଚ ସମୟଠାରୁ ୫:୩୦ ଘଣ୍ଟା ଆଗୁଆ   +05:30  । ଏହା ଆଲହାବାଦ ନିକଟସ୍ଥ ମିର୍ଜାପୁର  25.15  82.58    / 25.15; 82.58  ଠାରେ, ୮୨.୫  ପୂର୍ବ ଦ୍ରାଘିମାରୁ ଗଣନା କରାଯାଇଥାଏ ।
ବାଇ ଚଢ଼େଇ ପ୍ୟାସାରାଇନ ପକ୍ଷୀସମୁଦାୟର ଶ୍ରେଣୀରେ ଆସୁଥିବା ଏକ ପ୍ରକାର ଚଢ଼େଇ, ଯାହାର ଅକାର ଛୋଟ ହୋଇଥାଏ । ଏହି ଚଢ଼େଇ ତା 'ର ସୁନ୍ଦର ବସା ତିଆରି କରିବା ଶୈଳୀ ପାଇଁ ଅଧିକ ପରିଚିତ ।
ଓଡ଼ିଶା ରାଜ୍ୟ ସଡ଼କ ପରିବହନ ନିଗମ  (ଓ ଏସ ଆରଟି ସି ) ରାଜ୍ୟର ସର୍ବ ବୃହତ ତଥା ସର୍ବ ପୁରାତନ ଗଣ ପରିବହନ ସଂସ୍ଥା  । ୧୯୫୦ର କେନ୍ଦ୍ର ସଡ଼କ ପରିବହନ ବିଧି  (ଆରଟି ଏ ଆକ୍ଟ ) ଓ ୧୯୬୪ର ଓଡ଼ିଶା ରାଜ୍ୟ ସଡ଼କ ପରିବହନ ନିଗମ ବିଧି  (ଓ ଏସ ଆରଟି ସି ରୁଲ ) ଅନୁଯାୟୀ ୧୯୭୪ ମେ ୧୫ ତାରିଖ ସ୍ଥାପିତ ହୋଇଛି  । ଏଇଟି ଗୋଟିଏ ସରକାରୀ ନିଗମ ଓ ଏହା ରାଜ୍ୟ ପରିବହନ ବିଭାଗ ଅଧୀନରେ ରହିଛି । ଏହା ରାଜ୍ୟ ଓ କେନ୍ଦ୍ର ସରକାରଙ୍କ ଏକ ଯୌଥ ଉଦ୍ୟୋଗ ଯେଉଁଥିରେ ରାଜ୍ୟ ଓ କେନ୍ଦ୍ରର ୨:୧ ଅନୁପାତରେ ମୂଳଧନ ଅଛି । ଏହାର ମୁଖ କାର୍ଯ୍ୟାଳୟ ଭୁବନେଶ୍ୱରର ସଚିବାଳୟ ମାର୍ଗସ୍ଥିତ ପରିବହନ ଭବନ ଅଟେ । ଓ ଏସ ଆରଟି ସି ଅଧୀନରେ ଭୁବନେଶ୍ୱର, ସମ୍ବଲପୁର ଓ ବ୍ରହ୍ମପୁରରେ ୩ଟି ପ୍ରଭାଗ ଅଛି । ରାଜ୍ୟ ପରିବହନ ଅଧୀନରେ ଦିନକୁ ପ୍ରାୟ ୩୯୦ଟି ବସ ୧୭୦ଟି ରୁଟରେ ଚଳାଚଳ କରୁଛି ।
ଲକ୍ଷ୍ମୀନାରାୟଣ ମିଶ୍ର  ୧୧ ଅପ୍ରେଲ ୧୯୦୪   ୩୦ ମଇ ୧୯୭୧  ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । ସେ ଓଡ଼ିଶାର ସମ୍ବଲପୁରଠାରେ ଜନ୍ମଗ୍ରହଣ କରିଥିଲେ ।
ଲାଟ୍ ସାହେବ, ୧୯୯୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶୁଭକାନ୍ତ ସାହୁ । ଏହି କଥାଚିତ୍ର ସଂଳାପ ରଚନା କରିଥିଲେ ନାରାୟଣ ସାହୁ । ବସନ୍ତ ସାହୁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମିହିର ଦାସ, କୁନା ତ୍ରିପାଠୀ, ସୁରେଶ ବଳ, ଦେବୁ ବୋଷ, ପଙ୍କି ପ୍ରଧାନ, ବାଦଲ ମହାନ୍ତି, ସ୍ନିଗ୍ଧା ମହାନ୍ତି, ଅର୍ପିତା ମୁଖାର୍ଜୀ, ଶୋଭନ ଦାସ, ସରୋଜ ଦାସ, ସୁରଜ କୁମାର, ପ୍ରଭାତି ସାହୁ, ସୁବ୍ରତ ସାମନ୍ତରାୟ, ସ୍ମିତା ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ କୁନା ତ୍ରିପାଠୀ ସୁରେଶ ବଳ ଦେବୁ ବୋଷ ପଙ୍କି ପ୍ରଧାନ ବାଦଲ ମହାନ୍ତି ସ୍ନିଗ୍ଧା ମହାନ୍ତି ଅର୍ପିତା ମୁଖାର୍ଜୀ ଶୋଭନ ଦାସ ସରୋଜ ଦାସ ସୁରଜ କୁମାର ପ୍ରଭାତି ସାହୁ ସୁବ୍ରତ ସାମନ୍ତରାୟ ସ୍ମିତା ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ ।
ନିଓୱାଇଜ ଧୂମକେତୁ ବା ଧୂମକେତୁ ସି/୨୦୨୦ ଏଫ୍-୩ ୨୦୨୦ ମସିହା ମାର୍ଚ୍ଚ ୨୭ ତାରିଖରେ ଚିହ୍ନଟ କରାଯାଇଥିବା ଏକ ପ୍ରାୟ ପରବଳୟିକ   କକ୍ଷବିଶିଷ୍ଟ ଧୂମକେତୁ ଅଟେ । ସେ ସମୟରେ ଏହା ଦୃଶ୍ୟମାତ୍ରା   ୧୮ର ଧୂମକେତୁ ଥିଲା ଏବଂ ସୂର୍ଯ୍ୟଠାରୁ ୨ ମହାଜାଗତୀୟ ଏକକ  (୩୦୦ ମିଲିୟନ କି.ମି. ବା ୧୯୦ ମିଲିୟନ ମାଇଲ) ଓ ପୃଥିବୀଠାରୁ ୧.୭ ମହାଜାଗତୀୟ ଏକକ  (୨୫୦ ମିଲିୟନ କିମି ବା ୧୬୦ ମିଲିୟନ ମାଇଲ) ଦୂରରେ ଥିଲା  । ନାସାର ନିଓୱାଇଜ ପ୍ରୋଗ୍ରାମଦ୍ୱାରା ଠାବ କରାଯାଇଥିବାରୁ ଏହାର ଅପ୍ରେଲ ୧ ତାରିଖରେ ଏହିପରି ନାମକରଣ କରାଯାଇଥିଲା । ୨୦୨୦ ଜୁଲାଇ ମାସ ସୁଦ୍ଧା ଏହା ଖାଲିଆଖିରେ ମଧ୍ୟ ଦେଖାଯାଇପାରୁଥିଲା । ୧୯୯୭ ମସିହାର ହେଲ-ବପ ପରେ ଏହି ଧୂମକେତୁଟି ଉତ୍ତରଗୋଲାର୍ଦ୍ଧରେ ଦେଖାଯାଇଥିବା ସବୁଠାରୁ ଉଜ୍ଜ୍ୱଳ ଧୂମକେତୁ ଅଟେ । ଜୁଲାଇ ୨୩ ତାରିଖ ଅନୁସାରେ ଧୂମକେତୁର ଦୃଶ୍ୟ-ମାତ୍ରା ୪.୩ ଥିଲା । ଉତ୍ତରଗୋଲାର୍ଦ୍ଧର ଦର୍ଶକମାନେ ଉତ୍ତର-ପୂର୍ବ ଦିଗବଳୟରେ ସପ୍ତର୍ଷିମଣ୍ଡଳ ନକ୍ଷତ୍ରପୁଞ୍ଜ  ର ଠିକ ତଳେ ଧୂମକେତୁଟିକୁ ଦେଖିପାରିଥିଲେ । ପରିଧ୍ରୁବୀୟ   ହୋଇଥିବାରୁ ୪୫ତମ ଦ୍ରାଘିମାର ଉତ୍ତରଦିଗରେ ଥିବା ସ୍ଥାନମାନଙ୍କରେ ଜୁଲାଇ ୧୩-୨୨ ତାରିଖରେ ଏହା ରାତିସାରା ଦେଖାଯାଇଥିଲା ।
ତାଲାଜା ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ‌‌ଭବ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାଲାଜା ୨୧.୩୫୨୭ ଉତ୍ତର ଅକ୍ଷାଂଶ ଓ ୭୨.୦୩୫୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାଲାଜା ସହରର ମୋଟ ଜନସଂଖ୍ୟା ୨୬୧୮୭ ଅଟେ । ସେଥି ମଧ୍ୟରୁ ୫୧.୧୮% ଜଣ ପରୁଷ ହୋଇଥିବା ବେଳେ ୪୮.୮୨% ଜଣ ନାରୀ ଅଟନ୍ତି । ତାଲାଜାର ସାକ୍ଷରତା ହାର ୬୧.୬୬% ଅଟେ । ଏହା ଜାତୀୟ ହାରଠାରୁ ୩.୧୮% ପ୍ରତିଶତ କମ ଅଟେ । ସେଥିରୁ ୩୪.୬୫% ପ୍ରତିଶତ ପୁରୁଷ ଓ ୨୭.୦୧% ନାରୀ ଅଟନ୍ତି । ୧୫.୧୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ତାଲାଜାର ସରକାରୀ ଭାଷା ଅଟେ ।
ଜୁଆନ୍ ପାବ୍ଲୋ କାମାଚୋ ମାର୍ଟିନୋ  (ଜନ୍ମ ୨୧ ନଭେମ୍ବର ୧୯୮୪) ହେଉଛନ୍ତି ଆଣ୍ଟାର୍କଟିକ ଅଞ୍ଚଳର ପ୍ରଥମ ଚିଲି ଏବଂ ୬୦ ସମାନ୍ତରାଳଦକ୍ଷିଣରେ ଜନ୍ମ ଗ୍ରହଣ କରିଥିବା ନବମ ବ୍ୟକ୍ତି  । ସେ ରାଜା ଜର୍ଜ ଦ୍ୱୀପର ରାଷ୍ଟ୍ରପତି ଏଡୁଆର୍ଡୋ ଫ୍ରେ ମୋଣ୍ଟାଲଭା ବେସରେ ଭିଲା ଲାସ୍ ଏଷ୍ଟ୍ରେଲାସରେ ଜନ୍ମଗ୍ରହଣ କରିଥିଲେ । ଆଣ୍ଟାର୍କଟିକା ଉପରେ ଚିଲିର ଦାବିକୁ ମଜବୁତ କରିବା ପାଇଁ ତାଙ୍କ ପିତାମାତାଙ୍କୁ ଗର୍ଭଧାରଣ ଏବଂ ଏକ ଶିଶୁକୁ ଜନ୍ମ ଦେବା ପାଇଁ ସେଠାକୁ ପଠାଯାଇଥିଲା ।
ଇନ୍ଦ୍ରଜାଲ, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ପିନୁ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ଦେବଯାନୀ । ବିଶାଳ କୋଟିନ, ହର ରଥ, ତପି ମିଶ୍ର, ସାତ୍ୟକି ମିଶ୍ର, ପ୍ରଦ୍ୟୁମ୍ନ ଲେଙ୍କା, ବିନୋଦ ପରିଡ଼ା, ସୁଜିତ ପାଇକରାୟ, ମୁନ୍‌ମୁନ୍, ବନ୍ଦନା, ରାଜଲକ୍ଷ୍ମୀ, ମାନସ, କମଲ, ପୃଥ୍ୱୀରାଜ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ଦେବଯାନୀ ବିଶାଳ କୋଟିନ ହର ରଥ ତପି ମିଶ୍ର ସାତ୍ୟକି ମିଶ୍ର ବିନୋଦ ପରିଡ଼ା ପ୍ରଦ୍ୟୁମ୍ନ ଲେଙ୍କା ସୁଜିତ ପାଇକରାୟ ମୁନ୍‌ମୁନ୍ ବନ୍ଦନା ରାଜଲକ୍ଷ୍ମୀ ମାନସ କମଲ ପୃଥ୍ୱୀରାଜ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ତାରିକ୍ ଅଜିଜ୍, ସତ୍ୟଜିତ ପ୍ରଧାନ, ଶୁଭମ ପାଢ଼ୀ, ଅନ୍ତରା ଚକ୍ରବର୍ତ୍ତୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଏହା ମନୋଜ ଦାସଙ୍କ ରଚିତ ଏକ ଗଳ୍ପ ସଂକଳନ ଅଟେ । ଏହାର ପ୍ରଥମ ପ୍ରକାଶନ ୧୯୭୭ରେ ହୋଇଥିଲା । ପ୍ରଥମେ ଏହାର ନାମ  "ଧୂମ୍ରାଭ ଦିଗନ୍ତ"  ରଖାଯାଇଥିଲା କିନ୍ତୁ ପରେ ଲେଖକଙ୍କ ଉପଦେଶ କ୍ରମେ ଏହାକୁ  "ଧୂମାଭ ଦିଗନ୍ତ"  କରିଦିଆଗଲା ।
କମଳଜିତ ସାନ୍ଧୁ ,ଜଣେ ପ୍ରାକ୍ତନ ଭାରତୀୟ ମହିଳା କ୍ରୀଡ଼ାବିଦ । ସେ ୧୯୭୦ ମସିହା ଏସୀୟ କ୍ରୀଡ଼ାରେ ମହିଳାମାନଙ୍କ ୪୦୦ ମିଟର ଦୌଡ ପ୍ରତିଯୋଗୀତାରେ ସ୍ୱର୍ଣ୍ଣ ପଦକ ଜିତିଥିଲେ ଓ ସେ ହଉଛନ୍ତି ଏସୀୟ କ୍ରୀଡ଼ାରେ ସ୍ୱର୍ଣ୍ଣ ପଦକ ଜିଣି ଥିବା ପ୍ରଥମ ଭାରତୀୟ ମହିଳା । ତାଙ୍କର ଜନ୍ମ ଭାରତୀୟ ରାଜ୍ୟ ପଞ୍ଜାବରେ ହେଇଥିଲା । ତାଙ୍କର ଅନବଦ୍ୟ କୃତିତ୍ୱ ପାଇଁ ତାଙ୍କୁ ୧୯୭୧ ମସିହାରେ ଭାରତ ସରକାରଙ୍କ ତରଫରୁ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରାଯାଇଥିଲା । ସେ ୧୯୭୨ ମସିହା ଅଲିମ୍ପିକ କ୍ରୀଡ଼ାରେ ଭାଗ ନେବା ପାଇଁ ଯୋଗ୍ୟତା ଅର୍ଜନ କରିଥିଲେ ମଧ୍ୟ ଚୁଡାନ୍ତ ଦୌଡ ଯାଏ ପହଞ୍ଚି ପାରି ନଥିଲେ ।
ନୃସିଂହ ଚରଣ ପଣ୍ଡା  (୨୦ ଅପ୍ରେଲ ୧୯୨୯ - ୩୦ ଡିସେମ୍ବର ୨୦୧୫) ଜଣେ ଓଡ଼ିଆ ବୈଜ୍ଞାନିକ, ଦାର୍ଶନିକ, ସାହିତ୍ୟିକ ତଥା ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟର ପ୍ରାକ୍ତନ କୁଳପତି ଥିଲେ  । ବିଜ୍ଞାନ ଓ ସାହିତ୍ୟରେ ପାରଦର୍ଶିତା ଲାଭ କରିଥିବା, ନୃସିଂହ ଚରଣ ଉଭୟ କ୍ଷେତ୍ରରେ ନିଜର ଅବଦାନ ନିମନ୍ତେ ବହୁବାର ପୁରସ୍କୃତ ହେଇଥିଲେ । କରୁଣା ନାମକ ଅନୁଷ୍ଠାନ ପ୍ରତିଷ୍ଠା କରି, ସେ ବିଜ୍ଞାନ ଓ ଦର୍ଶନର ପ୍ରଚାର ପ୍ରସାର କରିବାର ଚେଷ୍ଟା କରିଥିଲେ । ବେଦ ପାଠ, ସମୀକ୍ଷା ଓ ବୈଜ୍ଞାନିକ ଦୃଷ୍ଟିକୋଣ ସହିତ ତର୍ଜମା କରିବା ତାଙ୍କ ବ୍ୟକ୍ତିତ୍ୱର ଅନ୍ୟ ଏକ ଦିଗ । ବାଲ୍ୟଜୀବନ ଓ ଶିକ୍ଷା ନୃସିଂହ ଚରଣ, ୧୯୨୯ ଅପ୍ରେଲ ୨୦ ତାରିଖରେ ଢେଙ୍କାନାଳ ଜିଲ୍ଲାର ପରଜଙ୍ଗ ବ୍ଲକ ଅନ୍ତର୍ଗତ ତାଳବେରେଣା ଗ୍ରାମରେ ଜନ୍ମଗ୍ରହଣ କରିଥିଲେ । ପିଲାଦିନରୁ ସେ ଜଣେ ମେଧାବୀ ଛାତ୍ର ଥିଲେ । ୧୯୪୯ମସିହାରେ ପ୍ରଥମ ଶ୍ରେଣୀରେ ମାଟ୍ରିକ ପାସ କରିଥିଲେ । ଏହି ପରୀକ୍ଷାରେ ସେ ସମଗ୍ର ଓଡ଼ିଶାର ଶ୍ରେଷ୍ଠ ଦଶଜଣଙ୍କ ମଧ୍ୟରୁ ଜଣେ ଥିଲେ । ୧୯୫୧ ମସିହାରେ ରେଭେନ୍ସା ମହାବିଦ୍ୟାଳୟରୁ ପ୍ରଥମ ଶ୍ରେଣୀରେ ଆଇ.ଏସ୍.ସି ପାସ କରିଥିଲେ । ବୃତ୍ତିଗତ ଜୀବନ ନୃସିଂହ ଚରଣ, ୧୯୫୫ ମସିହାରେ ଆଗ୍ରା ବିଶ୍ୱବିଦ୍ୟାଳୟ ଅଧିନସ୍ଥ ୟୁ.ପି. ପଶୁଚିକିତ୍ସା ବିଦ୍ୟାଳୟରୁ ପଶୁଚିକିତ୍ସା କ୍ଷେତ୍ରରେ ସ୍ନାତକ ପାସ କରିଥିଲେ । ଏଠାରେ ସେ ସ୍ୱର୍ଣ୍ଣପଦକ ଓ କୁଳପତି ପଦକ ହାସଲ କରିଥିଲେ । ସେ ୧୯୬୨ ମସିହାରେ ଆମେରିକାର ମିସୌରୀ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଓ ୧୯୬୯ମସିହାରେ ପି.ଏଚ୍.ଡି ହାସଲ କରିଥିଲେ । ୨୦୧୦ ମସିହାରେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ ତାଙ୍କୁ ଡକ୍ଟରେଟ ପ୍ରଦାନ କରିଥିଲା । ଡ଼ ପଣ୍ଡା ୧୯୫୮ ମସିହାରୁ ୧୯୯୪ ପର୍ଯ୍ୟନ୍ତ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ ସହିତ ଜଡ଼ିତ ରହି ଶିକ୍ଷାଦାନ ଓ ଗବେଷଣାରେ ବ୍ରତୀ ଥିଲେ । ବାୟୋକେମେଷ୍ଟ୍ରୀ ଓ ନ୍ୟୁଟ୍ରିସନ ବିଭାଗରେ ତାଙ୍କର ଦକ୍ଷତା ରହିଥିଲା । ବାୟୋକେମେଷ୍ଟ୍ରୀ ଓ ନ୍ୟୁଟ୍ରିସନରେ ତାଙ୍କର ପ୍ରାୟ ୬୬ଟି ଶୋଧ ପତ୍ର ପ୍ରକାଶ ପାଇସାରିଛି । ତାଙ୍କ ଅଧିନରେ ୪ଜଣ ଛାତ୍ର ପି.ଏଚ୍.ଡି ମଧ୍ୟ ଲାଭ କରିଛନ୍ତି । ସାହିତ୍ୟିକ ଜୀବନ ନୃସିଂହ ଚରଣ ସାହିତ୍ୟର ବହୁ ବିଭାଗ ଯଥା ଗଳ୍ପ, ଉପନ୍ୟାସ, ପ୍ରବନ୍ଧ, ଶିଶୁସାହିତ୍ୟ ଓ କବିତାରେ ଲେଖନି ଚାଳନା କରିଛନ୍ତି । ବିଜ୍ଞାନ ଭିତ୍ତିକ ସାହିତ୍ୟ ଲେଖକ ଭାବରେ ତାଙ୍କର ବିଶେଷ ପରିଚୟ ଅଛି । ଉଭୟ ଓଡ଼ିଆ ଓ ଇଂରାଜୀ ଭାଷାରେ ସେ ଲେଖନ୍ତି ।